Togra leasaithe le haghaidh rialacháin ó Pharlaimint na hEorpa agus ón gComhairle maidir le táirgí cosanta plandaí a chur ar an margadh /* COIM/2008/0093 leagan deireanach - COD 2006/0136 */





[pic] | COIMISIÚN NA gCOMHPHOBAL EORPACH | An Bhruiséil11.3.2008 COIM(2008) 93 leagan deireanach 2006/0136 (COD) Togra leasaithe le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le táirgí cosanta plandaí a chur ar an margadh (arna thíolacadh ag an gCoimisiún de bhun Airteagal 250(2) de Chonradh CE) MEABHRÁN MÍNIÚCHÁIN NÓS IMEACHTA | (a) An 12 Iúil 2006, ghlac an Coimisiún an togra le haghaidh Rialacháin ó Pharlaimint na hEorpa agus ón gComhairle maidir le táirgí cosanta plandaí a chur ar an margadh [COIM(2006) 388]. Seoladh an Togra go dtí Parlaimint na hEorpa agus an Chomhairle an 19 Iúil 2006. | (b) Ghlac Coiste Eacnamaíoch agus Sóisialta na hEorpa tuairim uaidh an 31 Bealtaine 2007. | (c) Ghlac Coiste na Réigiún tuairim uaidh an 13 Feabhra 2007. | (d) D’fháiltigh an Chomhairle roimh an togra agus thosaigh ar a anailisiú i mí Mheán Fómhair 2006 laistigh den Mheitheal um Cheisteanna Talmhaíochta agus bhí sí ag obair go tráthrialta air ó shin i leith faoi Uachtaránacht na Fionlainne, na Gearmáine agus na Portaingéile. D’ullmhaigh an Uachtaránacht téacs athbhreithnithe an 9 Iúil 2007. | (e) Ar an gcéad léamh, thug Parlaimint na hEorpa tuairim dhearfach uaithi i dtaobh an togra an 23 Meán Fómhair 2007. | (f) Leasaíonn an togra reatha an togra bunaidh [COIM(2006)388 – 2006/0136(COD)] chun leasuithe Pharlaimint na hEorpa ar ghlac an Coimisiún leo a chur san áireamh. | Ghlac Parlaimint na hEorpa 247 leasú i ndáil leis an togra bunaidh. Bhí curtha in iúl ag an gCoimisiún don chruinniú iomlánach an 23 Deireadh Fómhair 2007 gurbh fhéidir glacadh le roinnt leasuithe, go hiomlán nó go páirteach, agus nó faoi réir iad a chur i bhfocail eile. De na leasuithe sin ar glacadh leo níorbh fhéidir leis an gCoimisiún glacadh leo seo a leanas: 1, 2, 3, 8, 12, 13, 15, 16, 17, 23, 28, 30, 35, 37, 38, 40, 42, 44, 47, 48, 52, 55, 58, 68, 69, 70, 71, 73, 74, 81, 83, 85, 86, 88, 90, 91, 97, 101, 103, 104, 105, 106, 110, 111, 113, 117, 118, 120, 126, 127, 128, 129, 132, 135, 137, 138, 139, 141, 142, 143, 144, 146, 147, 148, 150, 152, 154, 158, 161, 162, 164, 165, 166, 168, 171,173, 179, 185, 186, 187, 191, 192, 194, 198, 202, 204, 205, 207, 208, 210, 211, 214, 216, 219, 221, 222, 223, 224, 226, 227, 228, 229, 230, 232, 235, 236, 237, 238, 239, 240, 241, 242, 245, 246, 249, 250, 253, 255, 267, 276, 281, 287, 293, 295, 299, 303, 304. Tá na leasuithe sa togra athbhreithnithe i gcló trom le líne faoi. Rinneadh athfhoirmliú ar roinnt leasuithe le comhchuibheas a áirithiú maidir leis an téarmaíocht a mbaintear úsáid aisti ar fud an togra nó i reachtaíocht ábhartha eile mar an togra ón gCoimisiún le haghaidh Treorach lena mbunaítear creat do ghníomhaíocht Chomhphobail d’fhonn úsáid inbhuanaithe lotnaidicídí ( COIM(2006) 373) a bhaint amach. | CUSPÓIRÍ AN TOGRA | (a) Na forais atá leis an togra | An 26 Iúil 2001, chuir an Coimisiún tuarascáil ar dhul chun cinn maidir le feidhmiú Threoir 91/414/CEE (tag. COIM(2001) 444 críochnaitheach) faoi bhráid na Comhairle agus na Parlaiminte. Tugadh chun suntais sa tuarascáil roinnt réimsí ina bhféadfaí feabhas a chur ar an Treoir. Agus iad ag freagairt na tuarascála ar dhul chun cinn, ghlaoigh idir Pharlaimint agus Chomhairle ar an gCoimisiún tograí a thabhairt chun tosaigh chun an Treoir a leasú. | (b) Cuspóirí | Gabhann an Rialachán atá beartaithe ionad Threoir 91/414/CEE maidir le táirgí cosanta plandaí a chur ar an margadh agus aisghairtear leis Treoir 79/117/CEE ón gComhairle lena dtoirmisctear táirgí cosanta plandaí ina bhfuil substaintí gníomhacha áirithe a chur ar an margadh agus a úsáid. Ghabhfadh sé ionad na reachtaíochta atá ann sa réimse seo, agus dhéanfadh sé athbhreithniú cuimsitheach ar na nósanna imeachta maidir le measúnú sábháilteachta a dhéanamh ar shubstaintí gníomhacha agus táirgí cosanta plandaí a údarú. Coinníonn sé, áfach, an nós imeachta den Treoir ina bhfuil dhá chéim ar leith: substaintí gníomhacha a fhormheas ag leibhéal an AE agus táirgí cosanta plandaí, ina bhfuil substaintí formheasta, a údarú ag na Ballstáit. Ar mhaithe le simpliú, d'aisghairfí leis freisin Treoir 79/117/CEE ón gComhairle lena dtoirmisctear táirgí cosanta plandaí ina bhfuil substaintí gníomhacha áirithe a chur ar an margadh agus a úsáid. Is é príomhaidhm an togra leibhéal ard cosanta don duine, d'ainmhithe agus don chomhshaol a chothabháil; ualaí riaracháin na nósanna imeachta reatha formheasta agus údaraithe a laghdú agus leibhéal comhchuibhithe níos airde a bhaint amach. Seo iad go hachomair na heilimintí atá ann: liosta dearfach de shubstaintí gníomhacha, de theorantóirí agus de shineirgígh atá bunaithe ar mheasúnú eolaíoch arna dhéanamh ag na Ballstáit agus ag an Údarás Eorpach um Shábháilteacht Bia a bhunú ag leibhéal an AE; aitheantas frithpháirteach éigeantach a thabhairt d’údaruithe i mBallstáit atá sa chrios céanna; measúnú comparáideach a dhéanamh ar tháirgí d’fhonn spreagadh a thabhairt chun substaintí malartacha atá níos sábháilte a chur in ionad substaintí contúirteacha; rialacha mionsonraithe agus simplithe maidir le cosaint sonraí agus trédhearcacht; forálacha maidir le pacáistiú, lipéadú agus fógraíocht táirgí cosanta plandaí. oibleagáid taifid a choinneáil; oibleagáid maidir le rialuithe oifigiúla; nósanna imeachta simplithe le haghaidh substaintí agus táirgí a mbaineann riosca íseal leo. Ba chóir breathnú ar an togra seo mar chuid de phacáiste in éineacht leis an Straitéis Théamach maidir le hÚsáid Inbhuanaithe Lotnaidicídí ina bhfuil Teachtaireacht agus Treoir lena mbunaítear creat do ghníomh Comhphobail (COIM(2006) 372 agus 373). Tá togra le haghaidh Rialacháin maidir le staidreamh a bhailiú a bhaineann le táirgí cosanta plandaí (COIM(2006)778) a chur ar an margadh agus a úsáid mar thríú mír ann. | FORBHREATHNÚ AR NA LEASUITHE Ó PHARLAIMINT NA hEORPA | (a) Leasuithe Teicniúla/Eagarthóireachta Tá sé d’aidhm le leasuithe 20, 22, 26, 36, 41, 43, 45, 49, 51, 56, 57, 64,67, 92, 93, 96, 107, 114, 119, 124, 130, 131, 145, 153, 155, 156, 157, 159, 160, 167, 170, 184, 188, 189, 190, 195, 197, 201, 203, 206, 212, 213, 217 agus 220 an togra a fheabhsú ón taobh teicniúil agus eagarthóireachta de agus tá glactha leo ag an gCoimisiún faoi réir roinnt athruithe eagarthóireachta i gcásanna áirithe. Glacadh go páirteach le leasuithe 5, 6, 8, 9, 11, 18, 19, 24, 25, 34, 39, 50, 53, 62, 94, 98, 99, 95, 100, 108, 109, 116, 122, 134, 136, 140, 169, 177, 180, 196 agus 209. | (b) Bunús dlí Níor cheadaigh leasú 1 an bunús déach (Airteagal 37(2) agus 152(4)(b)) atá sa togra ón gCoimisiún agus ina ionad sin moladh Airteagal 152(4)b agus 175(1) de Chonradh CE mar bhunús dlí leis an Rialachán. Sa togra ón gCoimisiún is bunús “clasaiceach” an chéad cheann (comhionann le hAirteagal 43 ar a raibh Treoir 91/414 bunaithe). Clúdaíonn an dara ceann aon bheart maidir le plandaí nó ainmhithe “a bhfuil sé de chuspóir díreach aige” sláinte an duine a chosaint. Ciallaíonn an bunús dlí sin an nós imeachta comhchinnteoireachta. Toisc nach bhfuil an dá nós imeachta comhoiriúnach dá chéile, tá an nós imeachta comhchinnteoireachta beartaithe ag an gCoimisiún. Chuathas in iontaoibh an chur chuige sin san am atá caite – e.g. Rialachán 396/2005 maidir le hiarmhair lotnaidicídí agus Rialachán 183/2005 maidir le sláinteachas beatha. Tá Airteagal 37 agus 152(4)(b) comhcheangailte i dtéacsanna eile freisin. Toisc go gcuirtear ceisteanna comhshaoil nó sláinte san áireamh i mbeart talmhaíochta ní hionann sin agus é a bheith cuimsithe faoi raon feidhme rialacha sláinte nó comhshaoil an Chonartha. Is amhlaidh i gcás shláinte an phobail: ní mór go gcuirfidh reachtaíocht uile an CE sláinte an phobail san áireamh, sa chaoi fiú má tá éifeacht ag téacs i leith sláinte go leanann sé de bheith ina théacs talmhaíochta. Dá bhrí sin, níl aon ghá an bunús dlí reatha a athrú chun aon ghné den téacs a d’fhéadfadh cabhrú le saorthaisteal earraí nó cosaint an chomhshaoil a léiriú. | (c) Raon feidhme (Airteagal 2) Tá sé d’aidhm le leasú 35 teorainn thodhchaíoch a thabhairt isteach maidir leis an raon feidhme a chuirfidh as an áireamh miocrorgánaigh, víris, fearamóin, agus táirgí bitheolaíocha a luaithe is a ghlacfar rialachán sonrach maidir leis na táirgí sin. Áitíonn an Coimisiún nach bhfuil aon ghá le rialachán sonrach toisc go bhfuil ceanglais shonracha maidir le sonraí agus critéir i gcomhair údarúcháin ann cheana féin agus i gcás roinnt de na substaintí seo gurbh fhéidir go mbeadh na forálacha maidir le substaintí a mbaineann riosca íseal leo infheidhme. Dá bhrí sin, níor fhormhuinigh an Coimisiún an leasú. | (d) Sainmhínithe (Airteagal 3) Tugann Leasuithe 36 go 59 soiléiriú nó sainmhínithe nua isteach atá nasctha le leasuithe eile. Is go páirteach amháin a d'ionchorpraigh an Coimisiún na leasuithe arna mbeartú, a bhí faoi réir iad a chur i bhfocail nua i roinnt cásanna. Cuimsíodh iad nuair a sheas siad do shoiléiriú ar an téacs (mar a rinne i gcás leasuithe 36, 41, 46, 54, 56, 57) nó nuair a bhí gá leo toisc foráil nua a ionchorprú mar is cás le leasuithe 43, 45, 46, 49, 51, 54, 59 maidir le sainmhíniú ar riosca íseal, trádáil chomhthreomhar, grúpaí leochaileacha, modhanna neamhcheimiceacha cosanta plandaí, mionúsáidí. | (e) Critéir formheasa agus raon úsáidí (Airteagal 4) Leagtar amach sa togra ón gCoimisiún critéir chun substaintí gníomhacha a fhormheas. Bheartaigh an Coimisiún gan substaintí atá i gcatagóir 1 agus i gcatagóir 2 (catagóir 1: fianaise leordhóthanach go bhfuil díol imní i leith an duine; catagóir 2: toimhde láidir ábharthachta i leith an duine) a fhormheas seachas i gcás ar fíorbheag é nochtadh an duine don tsubstaint. Soiléirithe ar ghlac an Coimisiún lena bhformhór atá sna leasuithe 62 agus 64 den chuid is mó. Thairis sin, moltar síneadh ar na critéir maidir le leasuithe ar Iarscríbhinn II (235-236-237-238-239-240-241-242-245-246-248-249-293-300-304). Choinnigh an Coimisiún an buntogra i gcomhoiriúint le reachtaíocht ghaolmhar na hEorpa agus d’aontaigh an téacs a leasú d’fhonn a thabhairt isteach mar shoiléiriú gur chóir substaintí néarthocsaineacha agus imdhíonthocsaineacha a fhormheas mar shubstaintí a bhféadfaí ionadú a dhéanamh orthu. Tá an cruinneas i gcás gur fíorbheag é an nochtadh a tugadh isteach le leasú 300 inghlactha de bhrí go gcoinníonn sé an cur chuige rioscabhunaithe a tuaradh sa togra bunaidh ón gCoimisiún agus go dtugann sé breis soiléirithe dó. I leasú 232 leagadh síos an fhoráil chun líon forleathan d'úsáidí ionadaíochta a mheas. Ós rud é nach féidir bheith réamheolach ar raon iomlán na n-úsáidí ionchasacha le linn na céime meastóireachta agus, dá bhrí sin, bunaithe ar phrionsabal na coimhdeachta agus ar chúiseanna éifeachtachta, choinnigh an Coimisiún an togra bunaidh uaidh maidir le go gcaithfear líon teoranta úsáidí a mheas ar leibhéal an AE agus go bhfágfar faoi na Ballstáit nach mór dóibh critéir aonfhoirmeacha a chur i bhfeidhm le linn údaruithe a dheonú. | (f) Nós imeachta formheasa, athnuachana agus athbhreithnithe (Airteagail 7 go 21) Tagraíonn leasuithe 69 go 89 do ghnéithe nós imeachta, nach bhfuil glactha leo ach go páirteach sa téacs leasaithe mar leasuithe a fheabhsaíonn soiléire an téacs. Maidir leis na leasuithe eile, diúltaíodh do leasú 69 a bhaineann le ról an Údaráis Eorpaigh um Shábháilteacht Bia (EFSA) mar chomhordaitheoir an nós imeachta formheasa, toisc go bhfuil sé ar cheann de bhunphrionsabail Dhlí an bhia measúnú riosca a scaradh ó bhainistiú riosca. Dá bhrí sin, ba chóir go gcomhordódh EFSA an measúnú eolaíoch ach gan comhordú a dhéanamh ar an nós imeachta formheasa. Diúltaíodh do na hathruithe arna moladh chun cur leis nó baint de na spriocdhátaí a mbeadh súil leo maidir leis na comhairliúcháin agus na céimeanna cinnteoireachta éagsúla (81-83-85-86-141-154). Baineann leasuithe 90 go 100 le hathnuachan agus le hathbhreithniú ar na formheasanna. Tá na leasuithe sin a shoiléiríonn an togra bunaidh ionchorpraithe ag an gCoimisiún. Diúltaíodh do chinn eile leithéid leasú 90 maidir le hathnuachan leanúnach. Tá sé d’aidhm leis an togra ón gCoimisiún, is é sin gan formheas a athbhreithniú gach 10 mbliana, simpliú agus laghdú ar ualach agus ar chostais riaracháin a áirithiú. Áirithíonn sé go ndíríonn na húdaráis ar na ceisteanna is tábhachtaí. Ar aon chuma, is féidir leis an gCoimisiún i gcónaí formheas ar shubstaint a athbhreithniú má tá faisnéis mhífhabhrach ar fáil. Déantar sin freisin in earnálacha eile (e.g. cógais leighis). | (g) Substaintí a mbaineann riosca íseal leo agus substaintí bunata (Airteagal 22 agus 23) Tá sé d’aidhm le leasú 301 critéir a shainmhíniú chun substaintí a mbaineann riosca íseal leo a shainmhíniú agus ionchorpraíodh é. Níor glacadh le leasú 103 ó tharla nach gá critéir dhifriúla a chur i bhfeidhm i dtaca le gníomhairí rialaithe bitheolaíocha. Ina theannta sin, diúltaíodh do leasuithe 101, 104, 105 a bhaineann le substaintí bunata de bhrí go bhfuil an Coimisiún den tuairim gur chóir substaintí bunata a fhormheas ar feadh tréimhse neamhtheoranta agus ar bhonn measúnuithe a rinneadh i réimsí eile. Ar an taobh eile, cuimsíodh leasú 274 toisc go bhforáiltear ann gur chóir earraí bia a mheas mar substaintí bunata. Tá sé d’aidhm le leasú 168 airteagal nua le haghaidh táirgí cosanta plandaí a mbaineann riosca níos ísle leo a thabhairt isteach agus foráiltear le leasú 287 go mbeidh tréimhsí difriúla cosanta sonraí ag an dá chatagóir táirge a mbaineann riosca íseal leo. Níor ghlac an Coimisiún leis na moltaí seo toisc go bhforáiltear do rialacha sonracha i gcás substaintí a mbaineann riosca íseal leo sa togra bunaidh cheana féin. | (h) Teorantóirí, sineirgígh agus comhfhoirmligh (Airteagail 25 go 27) Tá glactha le leasú 107 mar shoiléiriú ar an téacs cé nach bhfuil glactha ach go páirteach le leasuithe 108 agus 118 toisc go meastar an tráthchlár arna bheartú d’athbhreithniú na dteorantóirí agus na sineirgíoch atá ar an margadh cheana féin a bheith róghearr de bhrí go gcaithfear critéir mhionsonraithe agus ceanglais sonraí a ghlacadh agus bearta sealadacha a áirithiú i dtús báire. Dá bhrí sin, diúltaíodh freisin do leasú 229 lena scriostar maoluithe sealadacha le haghaidh teorantóirí agus sineirgíoch. Níl glactha ach go páirteach le leasuithe 109, 110, 113, 129 agus le leasú 250 d’Iarscríbhinn III arna bheartú, toisc go bhfuil formheas ar chomhfhoirmligh diúltaithe de bhrí go gcruthódh sé oibleagáid forluite i dtaca le reachtaíocht maidir le ceimiceáin atá ann cheana féin (REACH). | (i) Córas údaraithe criosanna agus údarú sealadach (Airteagail 39 go 41 agus 281) Diúltaíonn Parlaimint na hEorpa don chóras údaraithe criosanna le haghaidh táirgí cosanta plandaí, atá nasctha le haitheantas frithpháirteach éigeantach d’údarú laistigh de chrios (leasuithe 52, 126, 128, 134, 137, 138, 147, 149, 150, 151, 152, 161, 166 agus 230). Níor glacadh leis na leasuithe toisc go mbainfeadh siad an bonn de chuid mhór den togra ón gCoimisiún agus toisc go mbainfeadh siad ceann dá phríomheilimintí. Faoi láthair, sa staid ina bhfuil an togra, ní féidir leis na Ballstáit bearta náisiúnta níos déine maidir le cosaint oibrithe a fhorchur, toisc nach mbaintear amach le reachtaíocht AE sa réimse seo ach an comhchuibhiú is íosta. Dá bhrí sin, níor ghlac an Coimisiún na forálacha seo. Thabharfadh Leasú 281 córas údaraithe shealadaigh isteach a bhfuil diúltaithe dó ag an gCoimisiún, toisc nach bhfuil sé ag teacht leis an gcóras údaraithe criosanna agus le Rialachán (CE) Uimh. 396/2005 maidir le huasleibhéil iarmhair lotnaidicídí. | (j) Faisnéis chórasach (Airteagal 64) Níor tugadh isteach leasú 216 maidir leis an rochtain a bheidh ag an bpobal/cónaitheoirí agus ag miondíoltóirí ar thaifid na bhfeirmeoirí agus maidir le tabhairt isteach “pas lotnaidicídí”. Tá téacs bunaidh an togra lena bhforáiltear gur chóir eolas a chur ar fáil do na comharsana arna iarraidh sin dóibh coinnithe ag an gCoimisiún. Thairis sin, bheadh pas lotnaidicídí le haghaidh gach ualach torthaí agus glasraí míréadúil toisc go mbíonn baisceanna barr measctha le chéile sa trádáil. Thairis sin, d’fhéadfadh an toradh a bheith air nach ndéanfaí rialú ach ar lotnaidicídí a bheadh dearbhaithe. | (k) Measúnú comparáideach agus prionsabal na hionadaíochta (Airteagal 48) Moltar i leasuithe 106, 171, 173 agus i leasuithe 251 agus 253 ar Iarscríbhinn IV measúnú comparáideach a shíneadh go dtí na táirgí cosanta plandaí uile agus an tréimhse formheasa le haghaidh substaintí ar féidir substaintí eile a chur ina n-ionad a laghdú. Níl na moltaí sin formhuinithe ag an gCoimisiún toisc nach bhfuil siad rioscabhunaithe. Ina theannta sin, níl call leis an ualach oibre riaracháin breise agus ní bheidh aige ach tionchar beag ar chosaint sláinte an duine/sláinte ainmhithe nó ar an gcomhshaol. Nuair a thaispeánann an measúnú comparáideach nach bhfuil aon rogha eile ann, níor chóir go dtarraingeofaí siar na húdaruithe. | (l) Mionúsáidí (Airteagal 49) Déanann leasuithe 175 go 180 agus 196 tagairt d’fhorálacha ar chóir go n-éascódh siad síneadh an údaraithe i dtaca le mionúsáidí. Tá formhór na moltaí seo atá faoi réir iad a chur i bhfocail dhlíthiúla eile glactha ag an gCoimisiún. Moltar i leasú 276 go gcruthófaí Ciste Forbartha Eorpach le haghaidh mionúsáidí. Diúltaíodh dó seo toisc nach raibh sé ag teacht le haidhm an togra seo. | (m) Trádáil chomhthreomhar (Airteagal nua 49a) Tá tabhairt isteach forálacha maidir le trádáil i dtáirgí cosanta plandaí atá údaraithe i mBallstáit eile cheana féin glactha sa téacs leasaithe. Glacadh le leasú 286 ach faoi réir é a chur i bhfocail eile, d’fhonn an téacs a dhéanamh comhoiriúnach leis an gConradh agus le Cásdlí na Cúirte Breithiúnais. | (n) Cosaint Sonraí agus comhroinnt sonraí (Airteagail 56 go 59) Baineann Leasuithe 194 agus 198 an bonn den chóras cosanta sonraí atá beartaithe, go háirithe trí chosaint sonraí do staidéir arna dtíolacadh i dtaca le hathnuachan nó le hathbhreithniú údaruithe a thabhairt isteach. Chuirfeadh sé laige ar an iomaíocht agus laghdódh sé an infhaighteacht atá ag feirmeoirí ar tháirgí cosanta plandaí. Rinneadh anailís chúramach ar an tsaincheist seo sa mheasúnú iarmharta, ina ndearnadh comparáid idir trí rogha maidir le cosaint sonraí ag am athnuachana: gan cosaint sonraí, comhroinnt éigeantach sonraí le cúiteamh airgeadais nó status quo (a chiallaíonn cosaint sonraí ar feadh 5 bliana). Ba chosúil le chéile an iarmhairt eacnamaíoch ar an rogha gan cosaint sonraí agus an rogha maidir le comhroinnt éigeantach sonraí ag am athnuachana, ach bheadh an t-ualach riaracháin an-ard i gcás an dara rogha. Laghdaítear an iomaíocht leis an rogha status quo. Diúltaíodh do leasuithe 205 agus 208 toisc go bhfuil an Coimisiún den tuairim gur chóir gach staidéar ar ainmhithe veirteabracha a chosaint ar an dóigh chéanna le staidéir eile; tá sé d’oibleagáid, áfach, torthaí a roinnt agus gan staidéir a dhéanamh in athuair. | (o) Rúndacht agus rochtain phoiblí ar fhaisnéis (Airteagal 60) I leasú 210 foráiltear do rúndacht maidir le hainmneacha institiúidí agus daoine atá gafa le staidéir na veirteabrach. Faoi Airteagal 60 den togra, is féidir le duine ar bith a iarraidh go ndiúltófaí faisnéis a nochtadh a d’fhéadfadh an bonn a bhaint de chosaint a phríobháideachais agus ionracais, i gcomhréir leis an reachtaíocht ghinearálta maidir le rochtain ar dhoiciméid agus le sonraí pearsanta a chosaint. Dá bhrí sin, níor ghlac an Coimisiún leis an leasú a bhí beartaithe. | (p) Srianadh Comhtháite Lotnaidí agus Dea-chleachtas Comhshaoil (Airteagal 52) I leasú 305 foráiltear go mbeidh na prionsabail a bhaineann le srianadh comhtháite lotnaidí (IPM) oibleagáideach ó 2012 ar aghaidh. Díothaíonn leasú 185 an oibleagáid maidir le prionsabail an dea-chleachtais comhshaoil a chomhlíonadh ar bhonn éigeantach. Dhiúltaigh an Coimisiún don dá leasú agus choinnigh an togra bunaidh i gcomhchuibheas leis an togra le haghaidh Treorach lena mbunaítear creat do ghníomh Comhphobail d’fhonn úsáid inbhuanaithe lotnaidicídí (COIM(2006)373) a bhaint amach. | (q) Coisteolaíocht agus an nasc idir an Rialachán atá beartaithe agus Rialachán 396/2005 Toisc gur glacadh an togra sular glacadh Cinneadh 2006/512/CE lena leasaítear Cinneadh 1999/468/CE lena leagtar síos na rialacha mionsonraithe maidir le feidhmiú na gcumhachtaí cur chun feidhme arna dtabhairt don Choimisiúin, rinne an togra ón gCoimisiún tagairt don ghnáthnós imeachta rialúcháin. Dá bhrí sin, formhuiníonn an Coimisiún go ginearálta an riachtanas maidir leis an togra leasaithe a chur ar aon líne le Cinneadh 2006/512/CE. Tá leasuithe 93, 108, 109, 119, 141, 184, 221, 227 inghlactha. Ach tugann leasuithe 88, 94, 99, 100, 142, 143, 158, 185, 219, 224, 226, 227 isteach an nós imeachta rialúcháin lena ngabhann grinnscrúdú i gcásanna a bhfeiceann an Coimisiún an gá atá ann srian a chur ar theorainneacha ama i dtaca le cásanna áirithe (e.g. éifeachtacht i dtaca leis na teorainneacha ama maidir le hathnuachan formheasanna a urramú, gníomhú ar bhonn práinne sa chás go bhfuil sláinte an duine nó sláinte ainmhithe i mbaol). Thairis sin, de bhrí go mbaineann raon feidhme leithleach le formheas ar shubstaint ghníomhach ba chóir go mbeadh feidhm ag an ngnáthnós imeachta rialúcháin. Lena chois sin, i gcás beart an-teicniúil, choinneodh an Coimisiún an nós imeachta comhairleach mar a beartaíodh i gcéaduair. Níl an chuid sin de leasú 77 lena mbeartaítear Comhchinnteoireacht i dtaca le ceanglais sonraí a shocrú le haghaidh teorantóirí agus sineirgíoch inghlactha. Is féidir leis an gCoimisiún glacadh leis an nós imeachta rialúcháin lena ngabhann grinnscrúdú. Níl leasuithe 108, 120, 204, 221, 225 agus 267 inghlactha toisc nach mbeadh an nós imeachta comhchinnteoireachta oiriúnach d’fhorálacha teicniúla a bhíonn gá iad a uasdátú go leanúnach. Ní mór dúinn an nasc idir an Rialachán atá beartaithe agus Rialachán 396/2005 maidir le huasleibhéil iarmhair lotnaicídí (UILanna) a leagan síos i mbia agus i mbeatha a lua anseo. Tá an Rialachán sin faoi réir nós imeachta comhchinnteoireachta maidir leis an nós imeachta coiste a leasú chun grinnscrúdú a chuimsiú. Tá coisteolaíocht lena ngabhann grinnscrúdú molta ag an gCoimisiún chun UILanna a ghlacadh, maille le srianadh a chur ar teorainneacha ama ar mhaithe le héifeachtacht. Mhol an Coimisiún, freisin, go gcuirfí i bhfeidhm nós imeachta “um práinn”, i.e. gan teorainneacha ama, sa chás go bhfuil sláinte an duine nó sláinte ainmhithe i mbaol. Táthar gar do chomhaontú faoina bhfuil luaite thuas. Mura nglacfar le srianadh ar theorainneacha ama, ó tharla go bhfuil glacadh UIL de chuid an AE ina réamhchoinníoll le haghaidh údaraithe, theastódh 6 mhí bhreise a chur leis an tréimhse a bheidh ar na Ballstáit teacht ar chinneadh maidir le táirgí cosanta plandaí in Airteagal 36, le teorainneacha ama sa dá Rialachán a chur in oiriúint dá chéile. Sa ghnáthchúrsa ba chóir go mbeadh soiléiriú ar an scéal i ndiaidh Sheisiún Iomlánach Pharlaimint na hEorpa ag deireadh mhí Samhna 2007. | DE BHUN AIRTEAGAL 250(2) DE CHONRADH CE, LEASAÍONN AN COIMISIÚN AN TOGRA UAIDH I GCOMHRÉIR LEIS NA LÍNTE A LEAGTAR AMACH THUAS. | 1. 2006/0136 (COD) Togra leasaithe le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le táirgí cosanta plandaí a chur ar an margadh TÁ PARLAIMINT NA hEORPA AGUS COMHAIRLE AN AONTAIS EORPAIGH, Ag féachaint don Chonradh ag bunú an Chomhphobail Eorpaigh, agus go háirithe Airteagail 37(2) agus 152(4) de, Ag féachaint don togra ón gCoimisiún, Ag féachaint don tuairim ó Choiste Eacnamaíoch agus Sóisialta na hEorpa, Ag féachaint don tuairim ó Choiste na Réigiún, Ag gníomhú dóibh i gcomhréir leis an nós imeachta a leagtar síos in Airteagal 251 den Chonradh, De bharr an méid seo a leanas: 2. Foráiltear le Treoir 91/414/CEE ón gComhairle an 15 Iúil 1991 maidir le táirgí cosanta plandaí a chur ar an margadh[1] do rialacha a rialaíonn táirgí cosanta plandaí agus na substaintí gníomhacha atá sna táirgí sin. 3. Ina gconclúidí maidir leis an tuarascáil[2] ar dhul chun cinn a thíolaic an Coimisiún faoi Threoir 91/414/CEE, d’iarr Parlaimint na hEorpa agus an Chomhairle ar an gCoimisiún an Treoir a athbhreithniú agus shonraigh roinnt saincheisteanna lena gcur faoi bhráid an Choimisiúin. 4. I bhfianaise na taithí a fuarthas trí Threoir 91/414/CEE a chur i bhfeidhm agus na bhforbairtí teicniúla agus eolaíochta a tharla le gairid, ba chóir ionstraim nua a chur in ionad Threoir 91/414/CEE. 5. Maidir le simpliú, ba chóir freisin go n-aisghairfeadh an ionstraim nua Treoir 79/117/CEE ón gComhairle an 21 Nollaig 1978 lena dtoirmisctear táirgí cosanta plandaí ina bhfuil substaintí gníomhacha áirithe a chur ar an margadh agus a úsáid[3]. 6. Ar mhaithe le cur i bhfeidhm na hionstraime nua a shimpliú agus le comhchuibheas ar fud na mBallstát a áirithiú, ba chóir í a bheith i bhfoirm Rialacháin. 7. Tá an-tábhacht ag baint le táirgeadh plandaí sa Chomhphobal. Ar cheann de na bealaí is tábhachtaí chun plandaí agus táirgí plandaí a chosaint ar orgánaigh dhíobhálacha, lena n-áirítear fiailí, agus chun an táirgeadh talmhaíochta a fheabhsú tá táirgí cosanta plandaí a úsáid. 8. Is féidir iarmhairtí neamhthairbhiúla a bheith ag táirgí cosanta plandaí ar tháirgeadh plandaí freisin. D’fhéadfadh baol agus contúirt don duine, d'ainmhithe agus don chomhshaol a bheith ag roinnt lena n-úsáid freisin, go háirithe má chuirtear ar an margadh iad gan iad a thástáil agus a údarú go hoifigiúil agus má bhaintear úsáid astu ar dhóigh mhícheart. Dá bhrí sin, ba chóir rialacha comhchuibhithe a ghlacadh maidir le táirgí cosanta plandaí a chur ar an margadh. 9. Is é is aidhm don Rialachán seo ardleibhéal cosanta a áirithiú do shláinte an duine, do shláinte ainmhithe agus don chomhshaol agus, ag an tráth céanna, iomaíocht thalmhaíocht na hEorpa a choimirciú. Ba chóir aird faoi leith a thabhairt ar ghrúpaí leochaileacha den daonra a chosaint. Ba chóir prionsabal an réamhchúraim a chur i bhfeidhm agus ba chóir go n-áiritheodh sé go dtaispeánfaidh lucht tionscail nach rachaidh substaintí nó táirgí a tháirgtear nó a chuirtear ar an margadh chun dochair do shláinte an duine nó don chomhshaol. 10. Níor chóir go gcuirfí substaintí i dtáirgí cosanta plandaí, ach amháin i gcás go bhfuil sé léirithe go soiléir, go dtéann siad chun sochair táirgeadh plandaí agus nach bhfuil súil le go mbeidh aon iarmhairtí díobhálacha acu ar shláinte an duine ná ar shláinte ainmhithe ná aon tionchar do-ghlactha ar an gcomhshaol. Chun an t-ardleibhéal cosanta céanna a bhaint amach sna Ballstáit go léir, ba chóir an cinneadh maidir le hinghlacthacht nó le neamh-inghlacthacht substaintí dá leithéidí a dhéanamh ar leibhéal an Chomhphobail. 11. Ar mhaithe le hintuarthacht, le héifeachtacht agus le comhchuibheas, ba chóir nós imeachta mionsonraithe a leagan síos chun measúnú a dhéanamh ar cé acu an féidir substaint ghníomhach a fhormheas nó nach féidir. Ba chóir go sonrófaí an fhaisnéis a bheidh ar na páirtithe leasmhara a thíolacadh chun substaint a fhormheas. I bhfianaise an méid oibre a bhaineann leis an nós imeachta formheasa, is iomchuí go ndéanfadh Ballstát, ag gníomhú mar rapóirtéir thar ceann an Chomhphobail, meastóireacht ar fhaisnéis dá leithéid. Chun comhchuibheas a áirithiú le linn na meastóireachta, ba chóir go ndéanfadh an tÚdarás Eorpach um Shábháilteacht Bia arna bhunú le Rialachán (CE) Uimh. 178/2002 ó Pharlaimint na hEorpa agus ón gComhairle an 28 Eanáir 2002 ag leagan síos phrionsabail agus cheanglais ghinearálta dhlí an bhia, ag bunú an Údaráis Eorpaigh um Shábháilteacht Bia (dá ngairtear ‘an tÚdarás’ anseo feasta) agus ag leagan síos nósanna imeachta i gcúrsaí sábhailteachta bia athbhreithniú eolaíoch neamhspleách[4]. Ba chóir a shoiléiriú go ndéanfaidh an tÚdarás measúnú riosca ach gur chóir don Choimisiún an bainistiú riosca a dhéanamh agus an cinneadh deireanach a ghlacadh faoi shubstaint ghníomhach. Ba chóir forálacha a chur ar áireamh chun trédhearcacht sa phróiseas meastóireachta a áirithiú. 12. Ar chúiseanna eiticiúla, níor chóir go mbeadh measúnú ar shubstaint ghníomhach ná ar tháirge cosanta plandaí bunaithe ar thástálacha ná ar staidéir trína dtugtar an tsubstaint ghníomhach nó an táirge cosanta plandaí do dhaoine d’aon ghnó chun Dáileog gan Éifeacht Shonraithe ar an duine a chinneadh i leith substainte gníomhaí. Ar an dóigh chéanna, níor chóir go mbainfí úsáid as staidéir thocsaineolaíocha a dhéantar ar dhaoine chun na lamhálacha sábháilteachta i gcomhair substaintí gníomhacha nó i gcomhair táirgí cosanta plandaí a ísliú. 13. Le dlús a chur le formheas substaintí gníomhacha, ba chóir spriocdhátaí daingne a bhunú le haghaidh na gcéimeanna éagsúla le linn an nós imeachta. 14. Ar mhaithe le sábháilteacht, ba chóir teorainn ama a chur leis an tréimhse formheasa le haghaidh substaintí gníomhacha. Ba chóir go mbeadh an tréimhse formheasa i gcomhréir leis na rioscaí a mheastar a bheith ina ngné dhílis d’úsáid substaintí dá leithéidí. Ba chóir an taithí a fuarthas trí úsáid iarbhír táirgí cosanta plandaí ina bhfuil na substaintí i dtrácht agus aon fhorbairtí san eolaíocht agus sa teicneolaíocht a chur san áireamh nuair a ghlactar aon chinneadh maidir le formheas a athnuachan. I ndiaidh na chéad athnuachana, níor chóir tuilleadh athbhreithnithe a dhéanamh ar shubstaintí den sórt sin ach amháin i gcás go bhfuil faisnéis ann nach bhfuil siad ag comhlíonadh cheanglais an Rialacháin seo a thuilleadh. 15. Ba chóir foráil a dhéanamh don fhéidearthacht maidir le formheas ar shubstaint ghníomhach a leasú nó a tharraingt siar mura bhfuil na critéir le haghaidh formheasa á gcomhall a thuilleadh nó do chomhlíonadh Threoir 2000/60/CE ó Pharlaimint na hEorpa agus ón gComhairle an 23 Deireadh Fómhair 2000 lena mbunaítear creat do ghníomhú Comhphobail i réimse an bheartais uisce[5] . 16. Féadtar a léiriú le meastóireacht ar shubstaint ghníomhach go mbaineann i bhfad níos lú riosca léi ná mar a bhaineann le substaintí eile. D’fhonn taobhú leis go n-áireofaí a leithéid de shubstaint i dtáirgí cosanta plandaí, is iomchuí substaintí den sórt sin a shainaithint agus a éascú go gcuirtear táirgí ina bhfaightear iad ar an margadh. 17. D'fhéadfadh substaintí áirithe nach mbaintear úsáid astu go príomha mar tháirge cosanta plandaí a bheith luachmhar i dtaca le cosaint plandaí, ach d'fhéadfadh an leas eacnamaíoch a bhaineann le hiarratas ar fhormheas bheith teoranta. Mar sin, ba chóir go n-áiritheodh forálacha sonracha go bhféadfar a leithéidí de shubstaintí a fhormheas d' úsáid cosanta plandaí, a mhéad is atá na rioscaí a bhaineann leo inghlactha. 18. Féadfaidh sé nach mbeidh roinnt substaintí gníomhacha inghlactha ach tar éis bearta forleathana maolaithe rioscaí a ghlacadh. Ba chóir substaintí ar díol imní faoi leith iad, agus atá formheasta , a shainaithint ag leibhéal an Chomhphobail mar shubstaintí a bhféadfaidh ionadú a dhéanamh orthu . Ba chóir do Bhallstáit ath-iniúchadh a dhéanamh go tráthrialta le fáil amach an bhféadfar táirgí cosanta plandaí ina bhfuil substaintí gníomhacha ar lú is gá maolú rioscaí ina leith a chur in ionad táirgí cosanta plandaí ina bhfuil a leithéidí de shubstaintí gníomhacha. 19. I dteannta substaintí gníomhacha, d'fhéadfadh teorantóirí agus sineirgígh ar chóir rialacha comhchosúla a fhoráil ina leith bheith i dtáirgí cosanta plandaí. Ba chóir na rialacha teicniúla is gá chun athbhreithniú a dhéanamh ar shubstaintí den sórt sin a leagan síos. Níor chóir substaintí atá ar an margadh cheana féin a athbhreithniú ach i ndiaidh do na forálacha sin a bheith leagtha síos. 20. Féadfaidh comhfhoirmligh bheith i dtáirgí cosanta plandaí freisin. Is iomchuí liosta na gcomhfhoirmleach nach cóir a áireamh i dtáirgí cosanta plandaí a chur ar fáil. 21. Is féidir táirgí cosanta plandaí ina bhfuil substaintí gníomhacha a fhoirmliú ar go leor bealach agus a úsáid ar bharra éagsúla, faoi choinníollacha talmhaíochta, éiceolaíochta agus aeráide difriúla. Ba chóir, dá bhrí sin, go ndeonódh na Ballstáit údaruithe le haghaidh táirgí cosanta plandaí. 22. Ní foláir go n-áiritheofar ardchaighdeán cosanta leis na forálacha a rialaíonn údarú. Go háirithe, agus údaruithe le haghaidh táirgí cosanta plandaí á ndeonú, ba chóir go mbeadh tosaíocht ag an gcuspóir maidir le cosaint a thabhairt do shláinte an duine nó do shláinte ainmhithe agus don chomhshaol ar an gcuspóir maidir le tairgeadh plandaí a fheabhsú. Dá bhrí sin, ba chóir go léireofaí sula gcuirtear táirgí cosanta plandaí ar an margadh gur soiléir go dtéann siad chun sochair táirgeadh plandaí agus nach mbeidh aon iarmhairt dhíobhálach acu ar shláinte an duine ná ar shláinte ainmhithe, lena n-áirítear sláinte grúpaí leochaileacha , ná aon tionchar do-ghlactha ar an gcomhshaol. 23. Ar mhaithe le hintuarthacht, le héifeachtacht agus le comhchuibheas, ba chóir critéir, nósanna imeachta agus coinníollacha maidir le húdarú táirgí cosanta plandaí a bheith comhchuibhithe, agus na prionsabail ghinearálta maidir le cosaint sláinte an duine agus sláinte ainmhithe agus maidir le cosaint an chomhshaoil a chur san áireamh. 24. Is féidir na substaintí gníomhacha atá i dtáirge cosanta plandaí a tháirgeadh trí phróisis dhifriúla monaróireachta, rud is cúis le difríochtaí maidir le sonraíochtaí. Bíonn impleachtaí ó thaobh sábháilteachta ag roinnt le difríochtaí den sórt sin. Ar chúiseanna éifeachtachta, ba chóir nós imeachta comhchuibhithe ag leibhéal an Chomhphobail a chur ar fáil chun na difríochtaí sin a mheasúnú. 25. D’fhonn dúbláil neamhriachtanach ó thaobh oibre de a sheachaint, an t-ualach riaracháin ar lucht tionscail agus ar na Ballstáit a laghdú agus d’fhonn níos mó comhchuibhis maidir le hinfhaighteacht táirgí cosanta plandaí a éascú ba chóir go nglacfaí le húdaruithe a dheonaítear i mBallstát amháin i mBallstáit eile mar a bhfuil coinníollacha inchomparáide éiceolaíochta agus aeráide. Dá bhrí sin, ba chóir an tAontas Eorpach a roinnt i gcriosanna údarúcháin ina bhfuil coinníollacha inchomparáide lena leithéid d’aitheantas frithpháirteach a éascú. 26. Tá an leas eacnamaíoch do thionscal maidir le hiarratas a chur isteach ar údarú teoranta i gcás úsáidí áirithe. Lena áirithiú nach mbeidh éagsúlacht talmhaíochta agus gortóireachta i mbaol de bharr easpa infhaighteachta ó thaobh táirgí cosanta plandaí de, ba chóir rialacha sonracha a leagan síos le haghaidh mionúsáidí. 27. I gcásanna eisceachtúla, ba chóir go mbeadh sé de chead ag na Ballstáit táirgí cosanta plandaí nach gcomhlíonann na coinníollacha dá bhforáiltear sa Rialachán seo a údarú, i gcás gur gá é sin a dhéanamh toisc go bhfuil an tairgeadh plandaí agus éiceachórais i gcontúirt nó faoi bhagairt nach féidir déileáil léi ar aon bhealach eile. Ba chóir údaruithe sealadacha dá leithéidí a athbhreithniú ag leibhéal an Chomhphobail. 28. D’fhonn nuálaíocht a chur chun cinn ní mór rialacha speisialta a bhunú a cheadódh táirgí cosanta plandaí a úsáid i dtrialacha fiú mura bhfuil siad fós údaraithe. 29. D’fhonn ardleibhéal cosanta maidir le sláinte an duine agus leis an gcomhshaol a áirithiú ba chóir úsáid chuí a bhaint as táirgí cosanta plandaí, ag féachaint do na prionsabail a bhaineann le srianadh comhtháite lotnaidí. Folóidh an Chomhairle faoin gceanglas bainistíochta reachtúil dá dtagraítear in Iarscríbhinn III de Rialachán (CE) Uimh. 1782/2003 na prionsabail a bhaineann le srianadh comhtháite lotnaidí, lena n-áirítear dea-chleachtas cosanta plandaí agus dea-chleachtas comhshaoil. Ba chóir foráil a dhéanamh, dá bhrí sin, d'idirthréimhse a cheadódh do na Ballstáit na struchtúir riachtanacha a chur ar bun a chuirfidh ar chumas úsáideoirí táirgí cosanta plandaí na prionsabail a bhaineann le srianadh comhtháite lotnaidí a chur i bhfeidhm. 30. Ba chóir córas malartaithe faisnéise a chur ar bun. Ba chóir go gcuirfeadh Ballstáit ar fáil dá chéile, don Údarás agus don Choimisiún na mionsonraí agus an doiciméadacht eolaíoch arna chur isteach i dtaca le hiarratais ar údarú do tháirgí cosanta plandaí. 31. Féadfar úsáid a bhaint as aidiúvaigh le héifeachtúlacht táirge cosanta plandaí a threisiú. Ba chóir a gcur ar an margadh agus a n-úsáid a thoirmeasc i gcás go bhfaightear comhfhoirmleach iontu atá toirmiscthe. 32. Tá infheistíocht mhór i gceist le staidéir. Ba chóir an infheistíocht seo a chosaint d’fhonn taighde a spreagadh. Ar an gcúis sin, ba chóir staidéir atá curtha i dtaisce le Ballstát ag iarratasóir amháin a chosaint ar a n-úsáid ag iarratasóir eile. Ba chóir, áfach, an chosaint sin a bheith teoranta ó thaobh ama le hiomaíocht a cheadú. Ba chóir di bheith teoranta freisin do staidéir atá fíor-riachtanach chun críocha rialúcháin, lena sheachaint go gcuirfeadh iarratasóirí síneadh saorga leis an tréimhse chosanta trí staidéir nua nach bhfuil gá leo a chur isteach. 33. Ba chóir rialacha a leagan síos chun dúbláil tástálacha agus staidéar a sheachaint. Go háirithe, ba chóir a thoirmeasc go ndéanfaí na staidéir chéanna in athuair a bhaineann le veirteabraigh. Sa chomhthéacs sin, ba chóir go mbeadh oibleagáid ann rochtain ar staidéir ar veirteabraigh agus ar staidéir eile a d'fhéadfadh tástáil ainmhithe a chosc a fhormheas ar théarmaí réasúnacha. Lena cheadú d’oibreoirí eolas a fháil ar staidéir atá déanta ag dreamanna nach iad, ba chóir do na Ballstáit liosta dá leithéidí de staidéir a choinneáil fiú mura bhfuil siad clúdaithe ag an gcóras thuasluaite maidir le rochtain éigeantach. Ba chóir modhanna in vitro gan ainmhithe a chur chun cinn sa chaoi is go nglacfaidh siad ionad na staidéar ar ainmhithe a mbaintear úsáid astu faoi láthair. Níor chóir tástálacha a dhéanamh ar ainmhithe veirteabracha chun críocha an Rialacháin seo ach amháin mar rogha dheireanach. 34. Toisc go gcuireann na Ballstáit, an tÚdarás agus an Coimisiún rialacha difriúla i bhfeidhm maidir le rochtain ar dhoiciméid agus rúndacht ina leith, is iomchuí na forálacha maidir le rochtain ar fhaisnéis atá sna doiciméid atá i seilbh na n-údarás seo agus rúndacht na ndoiciméad seo a shoiléiriú. Ba chóir go mbeadh infhaighteacht an phobail i gcoitinne ar staidéir agus ar shonraí atá ábhartha i dtaca le measúnú tocsaineolaíoch agus éiceathocsaineolaíoch ar tháirgí cosanta plandaí folaithe lena leithéid de shoiléiriú freisin. 35. Tá feidhm maidir le haicmiú, le pacáistiú agus le lipéadú lotnaidicídí ag Treoir 1999/45/CE ó Pharlaimint na hEorpa agus ón gComhairle an 31 Bealtaine 1999 maidir le comhfhogasú dhlíthe, rialacháin agus fhorálacha riaracháin na mBallstát i dtaca le hullmhóidí contúirteacha a aicmiú, a phacáistiú agus a lipéadú[6]. D’fhonn tuilleadh feabhais a chur ar an gcosaint atá ag úsáideoirí táirgí cosanta plandaí, ag cónaitheoirí agus daoine atá ar an láthair agus a d’fhéadfadh bheith i gcontúirt ó lotnaidicídí de bharr spraeáil barr , ag tomhaltóirí plandaí agus táirgí plandaí agus ag an gcomhshaol, áfach, is iomchuí go mbeidh rialacha sonracha breise ann a chuirfidh na coinníollacha sonracha a bhaineann le táirgí cosanta plandaí a úsáid san áireamh. 36. Lena áirithiú nach gcuirfidh fógráin úsáideoirí táirgí cosanta plandaí nó an pobal amú, is iomchuí rialacha a chur ar fáil maidir le fógraíocht a bhaineann leis na táirgí sin. 37. Ba chóir forálacha maidir le taifid a choinneáil agus eolas maidir le táirgí cosanta plandaí a úsáid a leagan síos d’fhonn an leibhéal cosanta do shláinte an duine agus do shláinte ainmhithe agus leibhéal cosanta an chomhshaoil a ardú trí inrianaitheacht ar nochtadh ionchasach a áirithiú, d’fhonn éifeachtacht monatóireachta agus rialaithe a threisiú agus d’fhonn costais mhonatóireachta ar cháilíocht uisce a laghdú. 38. Ba chóir go gcinnteodh forálacha maidir le socruithe rialaithe agus cigireachta i dtaca le táirgí cosanta plandaí a mhargú agus a úsáid go gcuirfear na ceanglais atá leagtha síos sa Rialachán seo chun feidhme i slí shábháilte agus chomhchuibhithe sa chaoi is go mbainfear ardleibhéal cosanta amach do shláinte an duine agus do shláinte ainmhithe agus don chomhshaol. 39. Foráiltear le Rialachán (CE) Uimh. 882/2004 ó Pharlaimint na hEorpa agus ón gComhairle an 29 Aibreán 2004 maidir le feidhmiú rialuithe oifigiúla chun comhlíonadh dlí beatha agus bia, rialacha sláinte ainmhithe agus leasa ainmhithe a áirithiú[7], do bhearta rialaithe maidir le húsáid táirgí cosanta plandaí ag gach céim den phróiseas táirgthe bia, lena n-áirítear taifid a choinneáil maidir le húsáid táirgí cosanta plandaí. Ba chóir go mbeadh feidhm ag rialacha comhchosúla i ndáil le stóráil agus le húsáid táirgí cosanta plandaí nach bhfuil folaithe ag Rialachán (CE) Uimh. 882/2004. 40. Ba chóir dlúthchomhordú le reachtaíocht eile an Chomhphobail a áirithiú, go háirithe le Rialachán (CE) Uimh. 396/2005 ó Pharlaimint na hEorpa agus ón gComhairle an 23 Feabhra 2005 maidir le huasleibhéil iarmhair lotnaidicídí i mbia agus beatha de bhunadh plandaí nó ainmhíoch, nó ar bhia agus beatha den sórt sin agus lena leasaítear Treoir 91/414/CEE ón gComhairle[8], agus le reachtaíocht Comhphobail maidir le cosaint oibreoirí agus duine ar bith a bhfuil baint acu le húsáid srianta agus scaoileadh toiliúil orgánach géinathraithe. 41. Is gá nósanna imeachta a bhunú chun bearta éigeandála a ghlacadh in imthosca ar dóigh go mbeadh substaint ghníomhach, teorantóir, sineirgíoch nó táirge cosanta plandaí atá formheasta ina bhaol tromchúiseach do shláinte an duine nó do shláinte ainmhithe nó don chomhshaol. 42. Ba chóir do Bhallstáit rialacha a leagan síos maidir le pionóis a bheadh infheidhme maidir le sáruithe an Rialacháin seo agus ba chóir dóibh na bearta is gá a ghlacadh lena áirithiú go gcuirfear chun feidhme iad. 43. Ba chóir go leanfadh dliteanas ginearálta sibhialta nó dliteanas ginearálta coiriúil an mhonaróra agus, nuair is infheidhme, an duine atá freagrach as an táirge cosanta plandaí a chur ar an margadh nó as é a úsáid de bheith infheidhme fós. 44. Ba chóir go mbeadh an deis ag na Ballstáit na costais ar na nósanna imeachta a bhaineann le cur i bhfeidhm an Rialacháin a fháil ar ais uathu sin atá ag iarraidh táirgí cosanta plandaí a chur ar an margadh nó atá á gcur ar an margadh cheana féin agus uathu sin atá ag déanamh iarratais ar fhormheas le haghaidh substaintí gníomhacha, teorantóirí nó sineirgíoch. 45. Ba chóir do na Ballstáit na húdaráis náisiúnta is gá a ainmniú. 46. Ba chóir don Choimisiún cur i bhfeidhm an Rialacháin seo a éascú. Dá bhrí sin, is iomchuí go ndéanfar soláthar do na hacmhainní airgeadais is gá agus don fhéidearthacht forálacha áirithe den Rialachán a leasú i bhfianaise na taithí a fuarthas nó nótaí teicniúla a fhorbairt mar threoir. 47. Ba chóir na bearta is gá chun an Rialachán seo a chur chun feidhme a ghlacadh i gcomhréir le Cinneadh 1999/468/CE ón gComhairle an 28 Meitheamh 1999 lena leagtar síos na rialacha mionsonraithe maidir le feidhmiú na gcumhachtaí cur chun feidhme arna dtabhairt don Choimisiún[9]. Is iomchuí bearta de chineál teicniúil, riaracháin nó práinne amháin a ghlacadh ag baint úsáide as nós imeachta coiste chomhairligh. (46a) Ba chóir, go háirithe, go dtabharfaí de chumhacht don Choimisiún bearta cur chun feidhme maidir leis na nósanna imeachta a bhaineann le hathbhreithniú agus le hathnuachan substaintí gníomhacha agus clár oibre chun athbhreithniú céimseach a dhéanamh ar na sineirgígh agus ar na teorantóirí a bheidh ar an margadh nuair a thiocfaidh an Rialachán i bhfeidhm a bhunú, ceanglais sonraí le haghaidh teorantóirí agus sineirgíoch a ghlacadh, na critéir le haghaidh formheas a dhéanamh ar shubstaintí gníomhacha a mbaineann riosca íseal leo a leasú, rialacha maidir le taighde agus cur chun cinn táirgí nua cosanta plandaí a ghlacadh, rialachán cur chun feidhme a ghlacadh lena leagfaí amach na forálacha maidir leis an rialú agus chun na hIarscríbhinní a leasú. Ós rud é go bhfuil raon feidhme ginearálta ag na bearta sin agus gur ceapadh iad chun eilimintí neamhriachtanacha den Rialachán seo a leasú, inter alia, trína fhorlíonadh, ní foláir iad a ghlacadh i gcomhréir leis an nós imeachta rialúcháin lena ngabhann grinnscrúdú dá bhforáiltear in Airteagal 5a de Chinneadh 1999/468/CE. (46b) Ar mhaithe le héifeachtacht, ba chóir na gnáth-theorainneacha ama a bhaineann le nós imeachta rialúcháin lena ngabhann grinnscrúdú a ghiorrú chun Rialachán a ghlacadh lena ndéanfar formheas i leith substainte gníomhaí a athnuachan nó gan a athnuachan, agus chun síneadh a chur le tréimhse an fhormheasa de bharr fhad an nós imeachta. (46c) Nuair nach féidir, ar mhórchúiseanna práinne, cloí leis na gnáth-theorainneacha ama le haghaidh an nós imeachta rialúcháin lena ngabhann grinnscrúdú, ba chóir go mbeadh an Coimisiún in ann úsáid a bhaint as an nós imeachta um práinn dá bhforáiltear in Airteagal 5a(6) de Chinneadh 1999/468/CE má tá sé den tuairim nach bhfuiltear ag comhall na gcritéar maidir le formheas a thuilleadh agus rialachán chun formheas na substainte atá le glacadh a tharraingt siar nó a leasú. 48. Ba chóir go leanfadh forálacha áirithe de Threoir 91/414/CEE de bheith infheidhme san idirthréimhse, TAR ÉIS AN RIALACHÁN SEO A GHLACADH: CAIBIDIL I FORÁLACHA GINEARÁLTA Airteagal 1 Ábhar agus cuspóir 1. Leagtar síos leis an Rialachán seo rialacha le haghaidh táirgí cosanta plandaí a údarú i bhfoirm tráchtála agus rialacha le haghaidh iad a chur ar an margadh, le haghaidh iad a úsáid agus le haghaidh iad a rialú laistigh den Chomhphobal. 2. Leagtar síos leis an Rialachán seo rialacha le haghaidh formheas a dhéanamh ar shubstaintí gníomhacha, ar theorantóirí agus ar shineirgígh atá i dtáirgí cosanta plandaí nó arb iad atá i dtáirgí cosanta plandaí, agus rialacha le haghaidh aidiúvach agus le haghaidh comhfhoirmleach. 3. Is é is aidhm don Rialachán seo ardleibhéal cosanta a áirithiú do shláinte an duine agus do shláinte ainmhithe agus don chomhshaol . 4. Léiríonn an Rialachán seo prionsabal an réamhchúraim sa mhéid is go n-áirithíonn sé nach rachaidh substaintí nó táirgí a chuirtear ar an margadh chun dochair do shláinte an duine nó don chomhshaol . 5. Ina theannta sin is é is aidhm don Rialachán seo na rialacha maidir le táirgí cosanta plandaí a chur ar an margadh a chomhchuibhiú d’fhonn infhaighteacht táirgí cosanta plandaí a chomhchuibhiú i measc feirmeoirí i mBallstáit éagsúla. Airteagal 2 Raon Feidhme 1. Beidh feidhm ag an Rialachán seo maidir le táirgí, san fhoirm ina soláthrófar don úsáideoir iad, arb éard a bheidh iontu substaintí gníomhacha, teorantóirí nó sineirgígh nó a bhfuil substaintí gníomhacha, teorantóirí nó sineirgígh iontu agus ar le haghaidh ceann amháin de na húsáidí seo a leanas a ceapadh iad: (a) chun plandaí nó táirgí plandaí a chosaint ar gach orgánach díobhálach nó gníomhú de chuid orgánach den sórt sin a chosc, mura cuspóirí sláinteachais is mó a mheastar a bheith ina bpríomhchuspóir ag na táirgí seo seachas plandaí a chosaint nó táirgí plandaí a chosaint; (b) chun tionchar a bheith acu ar phróisis saoil plandaí, amhail substaintí a mbíonn tionchar acu ar a bhfás, seachas mar chothaitheach; (c) chun táirgí plandaí a chaomhnú, a mhéid nach mbeidh substaintí ná táirgí den sórt sin faoi réir fhorálacha speisialta an Chomhphobail maidir le leasaithigh; (d) chun plandaí míchuibhiúla nó codanna míchuibhiúla de phlandaí a scriosadh, seachas algaí; (e) chun fás míchuibhiúil plandaí a mhoilliú nó a chosc, seachas algaí. Gairfear ‘táirgí cosanta plandaí’ de na táirgí anseo feasta. 2. Beidh feidhm ag an Rialachán seo maidir le substaintí, lena n-áirítear miocrorgánaigh agus víris a ghníomhaíonn go ginearálta nó go sonrach i gcoinne orgánach díobhálach nó ar phlandaí, ar chodanna de phlandaí nó ar tháirgí plandaí, dá ngairfear "substaintí gníomhacha" anseo feasta. 3. Beidh feidhm ag an Rialachán seo maidir leis an méid seo a leanas: (a) substaintí nó ullmhóidí dá ngairfear 'teorantóirí' anseo feasta a chuirtear le táirge cosanta plandaí chun iarmhairtí fíteatocsaineacha na hullmhóide ar phlandaí áirithe a laghdú; (b) substaintí nó ullmhóidí nach léiríonn gníomhaíocht ar bith, nó nach léiríonn ach lag-ghníomhaíocht de réir bhrí mhír 1, ach a mbíonn ar a gcumas gníomhaíocht fheabhsaithe a spreagadh i substaint ghníomhach nó i substaintí gníomhacha i dtáirge cosanta plandaí, dá ngairfear ‘sineirgígh’ anseo feasta; (c) substaintí nó ullmhóidí a úsáidtear nó a cheapfar lena n-úsáid i dtáirge cosanta plandaí nó in aidiúvach, ach nach substaintí gníomhacha ná teorantóirí ná sineirgígh iad, dá ngairfear ‘comhfhoirmligh’ anseo feasta; (d) substaintí nó ullmhóidí arb éard atá iontu comhfhoirmligh nó ullmhóidí a bhfuil comhfhoirmleach amháin nó níos mó iontu, san fhoirm ina soláthrófar don úsáideoir iad agus san fhoirm ina gcuirfear ar an margadh iad le go meascfaidh an t-úsáideoir le táirge cosanta plandaí iad chun athrú a chur ar a airíonna nó ar a iarmhairtí, dá ngairfear ‘aidiúvaigh’ anseo feasta. Airteagal 3 Sainmhínithe Chun críocha an Rialacháin seo, beidh feidhm ag na sainmhínithe seo a leanas: (1) 'iarmhair' Substaint amháin nó níos mó ná substaint amháin atá i bplandaí nó ar phlandaí, i dtáirgí de thionscnamh plandaí nó ar tháirgí de thionscnamh plandaí, i dtáirgí inite ainmhithe nó ar tháirgí inite ainmhithe nó atá in aon áit eile sa chomhshaol agus a eascraíonn as úsáid táirge cosanta plandaí, lena n-áirítear a meitibilítí, a dtáirgí dianscaoilte nó a dtáirgí imoibriúcháin; (2) 'substaintí' Dúile ceimiceacha agus a gcomhdhúile, mar a tharlaíonn siad go nádúrtha nó ar a monarú, lena n-áirítear aon neamhíonacht a bhíonn mar thoradh ar phróiseas an mhonaraithe ar baineadh úsáid as agus nach bhfuil aon dul as; (3) 'ullmhóidí' Meascáin de dhá shubstaint nó níos mó ná sin a cheaptar lena n-úsáid mar tháirge cosanta plandaí nó mar aidiúvach; (4) 'substaint ar údar imní í' Aon substaint a bhfuil cumas inti, ar cuid dílis di é, éifeacht dhiúltach a bheith aici ar dhaoine, ar ainmhithe nó ar an gcomhshaol agus atá i láthair i dtáirge cosanta plandaí nó a tháirgtear ann i dtiúchain ar leor iad chun baol éifeachta den sórt sin a chruthú. Áirítear leis na substaintí sin substaintí a aicmítear mar shubstaintí contúirteacha i gcomhréir le Treoir 67/548/CEE[10], agus atá i láthair i dtáirge cosanta plandaí ag tiúchan arb é an toradh atá air go mbreathnaítear ar an táirge mar tháirge atá contúirteach laistigh de bhrí Airteagal 3 de Threoir 1999/45/CE, gan a bheith teoranta dóibh; Aon substaint a bhfuil cumas inti, ar cuid dílis di é, briseadh inchríneach nó iarmhairtí néarthocsaineacha nó imdhíonthocsaineacha a spreagadh, ba chóir í a mheas mar shubstaint ar údar imní í. (5) 'plandaí' Plandaí beo agus codanna beo de phlandaí, lena n-áirítear torthaí úra, glasraí úra agus síolta; (6) 'táirgí plandaí' Táirgí i riocht neamhphróiseáilte nó nach ndearnadh orthu ach ullmhúchán simplí, amhail muilleoireacht, triomú nó fáisceadh, ar de thionscnamh plandaí iad ach gan na plandaí a ndearnadh sainmhíniú orthu i bpointe (5) a áireamh; (7) 'orgánaigh dhíobhálacha' Aon speiceas, aon phór nó aon bhitíopa a bhaineann le ríocht na n-ainmhithe nó na bplandaí nó aon oibreán pataigineach a dhéanann dochar do phlandaí nó do tháirgí plandaí; (7a) ‘riosca íseal’ De chineál a mheastar gur éadócha de réir a thréithe dúchais go ndéanfai dh sé aon dochar don duine, d'ainmhithe nó don chomhshaol. (8) ‘ainmhithe’ Ainmhithe ar le speicis iad a cheansaíonn, a bheathaíonn, a choinníonn agus a thomhlaíonn an duine de ghnáth; (9) 'cur ar an margadh' Táirge cosanta plandaí a shealbhú chun críche a dhíola laistigh den Chomhphobal, lena n-áirítear a thairiscint lena dhíol nó aon fhoirm eile aistrithe, cibé acu saor ó tháille nó nach ea, agus díol, dáileadh, agus foirmeacha eile aistrithe iad féin. Measfar gur ionann táirge cosanta plandaí a scaoileadh i saorchúrsaíocht i gcríoch an Chomhphobail agus é a chur ar an margadh, chun críocha an Rialacháin seo; (9a) 'trádáil chomhthreomhar' Táirge cosanta plandaí de bhunadh Ballstáit ina bhfuil an táirge údaraithe a thabhairt isteach i mBallstát d’fhonn é a chur ar mhargadh an Bhallstáit cinn scríbe ina bhfuil an táirge cosanta plandaí nó a chomhionann de tháirge tagartha údaraithe. (10) 'údarú táirge cosanta plandaí' Gníomh riaracháin lena n-údaraíonn údarás inniúil Ballstáit go gcuirfear táirge cosanta plandaí ar an margadh ina chríoch; (11) 'táirgeoir' Duine a mhonaraíonn substaintí gníomhacha, teorantóirí, sineirgígh, comhfhoirmligh, táirgí cosanta plandaí nó aidiúvaigh leis féin, nó a dhéanann conradh don mhonarú seo le páirtí eile, nó duine a cheapfaidh an monaróir mar ionadaí eisiach air chun críche an Rialachán seo a chomhlíonadh. (12) 'litir rochtana' Doiciméad lena dtoilíonn úinéir na sonraí atá á gcosaint faoin Rialachán seo go n-úsáidfeadh an t-údarás inniúil na sonraí sin chun údarú a dheonú ar tháirge cosanta plandaí nó chun formheas a dheonú ar shubstaint, ar shineirgíoch, nó ar theorantóir chun sochair duine eile. (13) 'comhshaol' Uiscí (lena n-áirítear screamhuisce, uisce dromchla, uisce idirchriosach agus uisce cósta), ithir, aer, talamh, speicis fhiáine fauna agus flora, agus aon idirchaidreamh eatarthu, agus aon chaidreamh le haon orgánaigh bheo eile; (13b) ‘grúpaí leochaileacha den daonra’ Daoine ar gá measúnacht shonrach a dhéanamh orthu le linn éifeachtaí géara agus ainsealacha na dtáirgí cosanta plandaí ar an tsláinte a mheas. Orthu sin áirítear mná atá ag iompar clainne agus mná atá ag tabhairt cíche, linbh gan bhreith, naíonáin agus páistí, daoine scothaosta, daoine atá tinn agus iadsan atá ag glacadh cógais leighis, oibreoirí agus cónaitheoirí a bhíonn nochta go mór do lotnaidicídí; (14) 'srianadh comhtháite lotnaidí' Breathnú go géar ar na teicníochtaí rialaithe plandaí uile atá ar fáil agus na bearta iomchuí a chomthathú ina dhiaidh sin a chuireann in aghaidh fhorbairt líonta lotnaidí, agus táirgí cosanta plandaí agus foirmeacha eile idirghabhála a choinneáil ag leibhéil is féidir a chosaint go heacnamaíoch agus a laghdaíonn nó a íoslaghdaíonn an baol do shláinte an duine agus don chomhshaol. Le srianadh comhtháite lotnaidí cuirtear béim ar bharr folláin a fhás agus a laghad cur isteach is féidir á dhéanamh ar agrai-éiceachórais agus spreagtar úsáid meicníochtaí nádúrtha srianta lotnaidí; (14a) ‘modhanna cosanta plandaí neamhcheimiceacha’ Modhanna srianta agus rialaithe lotnaidí a chiallaíonn modhanna cosanta plandaí neamhcheimiceacha (e.g. uainíocht na mbarr, rialú fisiceach agus meicniúil lotnaidí, bainistiú creachadóirí nádúrtha); (15) 'miocrorgánaigh' Aon aonán micribhitheolaíoch, lena n-áirítear fungais agus víris ísealoird, ceallacha nó neamhcheallacha, atá in ann iad féin a mhacasamhlú nó ábhar géiniteach a aistriú ó cheann go chéile; (16) 'miocrorgánaigh ghéinathraithe' Miocrorgánaigh ar athraíodh an t-ábhar géiniteach atá iontu, de réir bhrí Airteagal 2(2) de Threoir 2001/18/CE ó Pharlaimint na hEorpa agus ón gComhairle[11]; (17) 'crios' Grúpa Ballstát, mar atá sainmhínithe in Iarscríbhinn I, a nglactar leis go bhfuil na coinníollacha talmhaíochta, sláinte plandaí agus comhshaoil (lena n-áirítear coinníollacha aeráide) iontu mórán cosúil le chéile; (18) 'Dea-Chleachtas Cosanta Plandaí' An cleachtas ar dá réir a dhéantar na cóireálacha le táirgí cosanta plandaí a chuirtear ar bharr faoi leith, i gcomhréir le coinníollacha a n-úsáidí údaraithe a roghnú, a dháileadh agus a uainiú chun an éifeachtúlacht is fearr is féidir leis an gcainníocht íosta a theastaíonn a áirithiú, agus coinníollacha áitiúla agus na féidearthachtaí do rialú cultúrtha agus bitheolaíoch á gcur san áireamh agus aird a thabhairt ar mhodhanna cosanta plandaí neamhcheimiceacha agus modhanna srianta lotnaidí agus bainistithe barr ; (19) 'Dea-Chleachtas Comhshaoil' Cleachtas cosanta plandaí lena n-áirítear láimhseáil agus forchur táirgí cosanta plandaí sa chaoi is nach dtruaillítear an comhshaol ach leis an méid is lú is féidir; (20) 'Dea-Chleachtas Saotharlainne' Cleachtas mar a shainmhínítear le Treoir 2004/10/CE[12]; (21) 'Cosaint sonraí' Tá tuarascáil ar na tástálacha nó ar na staidéir folaithe ag cosaint sonraí má tá sé de cheart ag an úinéir a húsáid a chosc chun sochair duine eile; (21a) 'Ballstát is Rapóirtéir' An Ballstát a thugann faoi mheasúnú ar shubstaint ghníomhach, ar theorantóir nó ar shineirgíoch; (21b) ‘tástálacha agus staidéir’ Imscrúdú nó turgnamh a bhfuil sé de chuspóir leis airíonna agus iompraíocht substainte gníomhaí nó táirgí cosanta plandaí a chinneadh, an nochtadh do shubstaintí gníomhacha agus/nó dá meitibilítí ábhartha a thuar, leibhéil shábháilte nochta a chinneadh agus coinníollacha maidir le húsáid shábháilte táirgí cosanta plandaí a shocrú. CAIBIDIL II Substaintí gníomhacha, teorantóirí, sineirgígh agus comhfhoirmligh ROINN 1substaintí gníomhacha FO-ROINN 1 CEANGLAIS AGUS COINNÍOLLACHA LE HAGHAIDH FORMHEASA Airteagal 4 Critéir formheasa do shubstaintí gníomhacha 1. Formheasfar substaint ghníomhach i gcomhréir le hIarscríbhinn II, más féidir a bheith ag súil leis, i bhfianaise an eolais eolaíoch agus theicniúil reatha, ag cur na gcritéar formheasa i láthair a leagtar síos i bpointe 2 agus i bpointe 3 den Iarscríbhinn sin san áireamh, go gcomhlíonfaidh táirgí cosanta plandaí na coinníollacha dá bhforáiltear i mír 2 agus i mír 3. 2. Comhlíonfaidh iarmhair táirgí cosanta plandaí, tar éis a bhforchuir ar phlandaí i gcomhréir le dea-chleachtas cosanta plandaí, na ceanglais seo a leanas: (a) ní bheidh aon iarmhairtí díobhálacha acu ar shláinte an duine, lena n-áirítear grúpaí leochaileacha, ná ar shláinte ainmhithe, ag cur na n-iarmhairtí carnacha agus sineirgisteacha is eol a bheith acu san áireamh nuair a bheidh na modhanna chun na hiarmhairtí sin a mheas ar fáil, ná ar screamhuisce; (b) ní bheidh aon iarmhairt dho-ghlactha acu ar an gcomhshaol; (c) maidir le hiarmhair a mbaineann tábhacht thocsaineolaíoch nó comhshaoil leo beidh modhanna caighdeánaithe in úsáid ghinearálta a bheidh sách íogair lena dtomhas . 3. Comhlíonfaidh úsáid táirgí cosanta plandaí, tar éis a bhforchuir ar phlandaí i gcomhréir le dea-chleachtas cosanta plandaí agus ag féachaint do choinníollacha réalaíocha úsáide, na ceanglais seo a leanas: (a) beidh sé sách éifeachtúil; (b) ní bheidh iarmhairt dhíobhálach láithreach ná iarmhairt dhíobhálach mhoillithe aige ar shláinte an duine, lena n-áirítear sláinte grúpaí leochaileacha , ná ar shláinte ainmhithe, go díreach nó trí uisce óil, trí bhia, trí bheatha nó tríd an aer, ná ní bheidh aon iarmhairtí aige sa láthair oibre ná tríd aon iarmhairtí indíreacha eile, lena n-airítear iarmhairtí carnacha agus iarmhairtí sineirgisteacha atá ar eolas i gcás ina mbeidh na modhanna chun iarmhairtí den sórt sin a mheas ar fáil; ná ar screamhuisce; (c) ní bheidh aon iarmhairt dho-ghlactha aige ar phlandaí ná ar tháirgí plandaí; (d) ní fhulaingeoidh na veirteabraigh atá le rialú gan ghá ná ní bheidh pian orthu gan ghá dá bharr; (e) ní bheidh aon iarmhairtí do-ghlactha aige ar an gcomhshaol, ag féachaint go háirithe do na cúrsaí seo a leanas: (i) a bhfuil i ndán dó agus a dháileadh sa chomhshaol, go háirithe truailliú uiscí dromchla, lena n-áirítear uiscí inbhir agus cósta, uisce óil, screamhuisce, agus truailliú aeir agus ithreach, ag cur láithreacha i bhfad ó áit a úsáide de thoradh iompair fadraoin comhshaoil san áireamh ; (ii) a thionchar ar speicis seachas an spriocspeiceas; lena n-áirítear a thionchar ar iompar na speiceas sin; (iii) a thionchar ar an mbithéagsúlacht agus ar an éiceachóras . 4. D'fhonn substaint ghníomhach a fhormheas, measfar go mbeidh mír 1, mír 2 agus mír 3 comhlíonta i gcás ina ndeimhneofar é seo i ndáil le húsáid ionadaíoch amháin nó níos mó de tháirge cosanta plandaí amháin ar a laghad a bhfuil an tsubstaint ghníomhach sin ann. 5. Maidir le sláinte an duine, ní úsáidfear aon sonraí a bailíodh faoi dhaoine le haghaidh na lamhálacha sábháilteachta a ísliú a eascraíonn as tástálacha nó as staidéir ar ainmhithe. Airteagal 5 An chéad fhormheas Tréimhse nach faide ná deich mbliana a bheidh sa chéad fhormheas. Airteagal 6 Coinníollacha agus srianta Féadfaidh formheas a bheith faoi réir coinníollacha agus srianta lena n-áirítear: (a) íosmhéid íonachta na substainte gníomhaí; (b) nádúr agus uasmhéid neamhíonachtaí áirithe; (c) srianta a eascróidh as an meastóireacht ar an bhfaisnéis dá dtagraítear in Airteagal 8 agus aird á tabhairt ar aon choinníollacha talmhaíochta, sláinte plandaí agus comhshaoil lena n-áirítear na coinníollacha aeráide a bheidh i gceist; (d) cineál na hullmhóide; (e) modh agus coinníollacha a forchuir; (f) tuilleadh faisnéise deimhnithí a thíolacadh chuig na Ballstáit agus chuig an Údarás Eorpach um Shábháilteacht Bia, dá ngairfear 'an tÚdarás' anseo feasta, i gcás ina mbunófar ceanglais nua i rith an phróisis meastóireachta de bharr eolais eolaíoch agus theicniúil nua; (g) catagóirí úsáideoirí a ainmniú, amhail úsáideoirí gairmiúla agus úsáideoirí neamhghairmiúla; (h) áiteanna a ainmniú ina bhféadfar táirgí cosanta plandaí ina bhfuil an tsubstaint ghníomhach a údarú iontu faoi choinníollacha sonracha; (i) an riachtanas a bheidh ann bearta maolaithe rioscaí a chur i bhfeidhm agus monatóireacht a dhéanamh tar éis na húsáide; (j) aon choinníollacha eile ar leith a eascróidh as meastóireacht a dhéanamh ar an bhfaisnéis a chuirfear ar fáil i gcomhthéacs an Rialacháin seo. FO-ROINN 2 NÓS IMEACHTA FORMHEASA Airteagal 7 Iarratas 1. Tíolacfaidh táirgeoir substainte gníomhaí iarratas ar fhormheas ar shubstaint ghníomhach nó iarratas ar leasú ar choinníollacha formheasta substainte gníomhaí chuig Ballstát (dá ngairfear "an Ballstát is rapóirtéir" anseo feasta) mar aon le sainchomhad achoimreach agus sainchomhad comhlán, dá bhforáiltear in Airteagal 8(1) agus (2), nó litir rochtana ar shainchomhaid den sórt sin nó cosaint atá réasúnaithe go heolaíoch ar an gcúis nár cuireadh codanna áirithe de na sainchomhaid sin ar fáil, a léireoidh go gcomhlíonann an tsubstaint ghníomhach na critéir formheasa dá bhforáiltear in Airteagal 4. Féadfaidh comhlachas táirgeoirí á ainmniú ag na táirgeoirí iarratas comhpháirteach a thíolacadh chun críocha an Rialachán seo a chomhlíonadh. 2. Laistigh de 14 lá tar éis dó an t-iarratas a fháil, seolfaidh an Ballstát is rapóirtéir admháil i scríbhinn chuig an iarratasóir ag sonrú an dáta a fuarthas é. 3. Le linn dó an t-iarratas a thíolacadh féadfaidh an t-iarratasóir, de bhun Airteagal 60, a iarraidh go gcoinneofaí codanna áirithe de na comhaid dá dtagraítear i mír 1 faoi rún. Míneoidh sé i gcás gach doiciméid nó coda de dhoiciméad cén fáth go meastar é a bheith rúnda. Ag an am céanna cuirfidh sé isteach aon éileamh ar chosaint sonraí de bhun Airteagal 56. Tar éis deis a thabhairt don iarratasóir barúlacha a chur in iúl maidir leis an gcinneadh a bhfuil sé beartaithe ag an mBallstát is rapóirtéir a ghlacadh, déanfaidh sé cinneadh maidir leis an bhfaisnéis a choinneofar faoi rún. Cuirfidh sé an t-iarratasóir agus an tÚdarás ar an eolas maidir lena chinneadh. Airteagal 8 Sainchomhaid 1. Beidh an méid seo a leanas sa sainchomhad achoimreach: (a) Sonraí maidir le húsáid ionadaíoch amháin nó níos mó de ar a laghad táirge cosanta plandaí amháin a bhfuil substaint ghníomhach ann ar bharr a fhástar go forleathan i ngach crios, a léireoidh go bhfuil ceanglais Airteagal 4 á gcomhlíonadh; i gcás nach gcumhdóidh na sonraí a tíolacadh gach crios nó i gcás ina mbainfidh siad le barr nach bhfástar go forleathan, cosaint ar an gcur chuige seo; (b) do gach pointe de na ceanglais sonraí do shubstaintí gníomhacha dá dtagraítear in Airteagal 75(1)(b), na hachoimrí agus torthaí na dtástálacha agus na staidéar, ainm a n-úinéara agus ainm an duine nó ainm na hinstitiúide a rinne na tastálacha agus na staidéir; (c) do gach pointe de ceanglais sonraí an táirge cosanta plandaí dá dtagraítear in Airteagal 75(1)(b), na hachoimrí agus torthaí na dtástálacha agus na staidéar, ainm a n-úinéara nó ainm an duine nó ainm na hinstitiúide a rinne na tastálacha agus na staidéir atá ábhartha maidir le measúnú na gcritéar dá dtagraítear in Airteagal 4 do tháirge cosanta plandaí amháin nó níos mó atá ionadaíoch ar na húsáidí dá dtagraítear i bpointe (a), agus é á chur san áireamh go bhféadfaí srianta a chur ar an bhformheas mar gheall ar easpaí i sonraí an tsainchomhaid, dá bhforáiltear i mír 2, agus ar thorthaí iad ar an raon teoranta úsáidí ionadaíocha a beartaíodh don tsubstaint ghníomhach; (ca) do gach staidéar a bhaineann le hainmhithe veirteabracha, cosaint ar na céimeanna a glacadh chun tástálacha ainmhithe agus tástáil dhúbailte ar ainmhithe veirteabracha a sheachaint; (d) seicliosta a léireoidh go bhfuil an sainchomhad dá bhforáiltear i mír 2 comhlán; (e) na cúiseanna go bhfuil na tuarascálacha ar na tástálacha agus ar na staidéir a tíolacadh riachtanach don chéad fhormheas ar an tsubstaint ghníomhach nó do leasuithe ar choinníollacha an fhormheasa; (f) measúnú ar an bhfaisnéis uile a tíolacadh. 2. Beidh téacs iomlán na dtuarascálacha ar na tástálacha agus ar na staidéir leithleacha a bhaineann leis an bhfaisnéis dá dtagraítear i bpointí (b) agus (c) de mhír 1 sa sainchomhad comhlán. Ní dhéanfar aon tástálacha ná staidéir ina dtugtar an tsubstaint ghníomhach nó an táirge cosanta plandaí do dhaoine d’aon ghnó. 3. Déanfar formáid an tsainchomhaid achoimrigh agus an tsainchomhaid chomhláin a bhunú i gcomhréir leis an nós imeachta dá dtagraítear in Airteagal 76(2). Beidh na ceanglais sonraí dá dtagraítear in Airteagal 8(1) sainithe i Rialacháin arna nglacadh i gcomhréir leis an nós imeachta dá dtagraítear in Airteagal 76(2), lena n-ionchorpraítear na ceanglais maidir le substaintí gníomhacha agus le táirgí cosanta plandaí in Iarscríbhínní II agus III a ghabhann le Treoir 91/414/CEE gan aon mhodhnuithe substaintiúla a dhéanamh orthu . Saineoidh an Coimisiún a mhacasamhail de cheanglais sonraí le haghaidh teorantóirí agus sineirgíoch laistigh de chúig bliana ón Rialachán seo teacht i bhfeidhm i gcomhréir leis an nós imeachta dá dtagraítear in Airteagal 76(4) . Glacfar na bearta dá dtagraítear sa tríú fomhír, a ceapadh chun eilimintí neamhriachtanacha den Rialachán seo a leasú, trína fhorlíonadh, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 76(3a). 3(a) Cuirfidh an t-iarratasóir isteach leis an gcomhad an litríocht oscailte eolaíoch piar-athbhreithnithe go léir, arna chinneadh ag an Údarás, maidir leis an tsubstaint ghníomhach agus a meitibilítí ábhartha ag déileáil le fo-iarsmaí maidir le sláinte agus leis an gcomhshaol agus a foilsíodh sna cúig bliana roimh dháta tíolactha an tsainchomhaid. Airteagal 9 Inghlacthacht an iarratais 1. Laistigh de 30 lá tar éis an t-iarratas a fháil, seiceálfaidh an Ballstát is rapóirtéir, ag baint úsáide as an seicliosta dá dtagraítear in Airteagal 8(1)(d), go bhfuil na heilimintí uile dá dtagraítear in Airteagal 8 sna sainchomhaid a cuireadh isteach leis an iarratas. 2. I gcás go mbeidh ceann amháin nó níos mó de na heilimintí dá bhforáiltear in Airteagal 8 ar lár, cuirfidh an Ballstát é sin in iúl don iarratasóir agus leagfaidh sé síos tréimhse ama nach faide ná sé mhí chun iad a thíolacadh. Beidh feidhm ag Airteagal 7(3). Más rud é, ag deireadh na tréimhse sin, nach mbeidh na heilimintí ar lár tíolactha ag an iarratasóir, cuirfidh an Ballstát in iúl don iarratasóir go bhfuil an t-iarratas do-ghlactha. Féadfar iarratas nua ar an tsubstaint chéanna a thíolacadh tráth ar bith. 3. I gcás ina dtíolacfar na heilimintí uile dá bhforáiltear in Airteagal 8 sna sainchomhaid a tíolacadh i dteannta an iarratais, tabharfaidh an Ballstát is rapóirtéir fógra don iarratasóir, don Choimisiún, do na Ballstáit eile agus don Údarás go bhfuil an t-iarratas inghlactha agus tosófar an measúnú ar an tsubstaint ghníomhach. I ndiaidh dó an fógra sin a fháil, cuirfidh an t-iarratasóir an sainchomhad achoimreach agus an sainchomhad comhlán ar aghaidh chuig na Ballstáit eile, an tÚdarás agus an Coimisiún. Airteagal 10 Rochtain ar an sainchomhad achoimreach Cuirfidh an tÚdarás an sainchomhad achoimreach dá dtagraítear in Airteagal 8(1) ar fáil don phobal gan mhoill, ach aon fhaisnéis atá rúnda faoi Airteagal 60 a eisiamh. Airteagal 11 Dréacht-tuarascáil mheasúnaithe 1. Laistigh de dhá mhí dhéag ó dháta an fhógra dá bhforáiltear sa chéad fhomhír d'Airteagal 9(3), ullmhóidh an Ballstát is rapóirtéir tuarascáil (dá ngairfear "dréacht-tuarascáil mheasúnaithe" anseo feasta), a chuirfidh sé chuig an Údarás, ina ndéanfar measúnú ar cibé an féidir a bheith ag súil leis go gcomhlíonfaidh an tsubstaint ghníomhach ceanglais Airteagal 4. I gcás ina mbeidh faisnéis bhreise de dhíth ar an mBallstát, sonróidh sé tréimhse ama don iarratasóir chun í a sholáthar. Sa chás sin, déanfar an tréimhse dhá mhí dhéag a shíneadh leis an tréimhse ama bhreise a dheonóidh an Ballstát. Sé mhí ar a mhéad a bheidh sa tréimhse ama breise agus rachaidh sé in éag tráth a bhfaighidh an Ballstát is rapóirtéir an fhaisnéis bhreise agus cuirfidh sé an Coimisiún agus an tÚdarás ar an eolas faoi. Le linn don iarratasóir faisnéis bhreise a chur isteach, tíolacfaidh sé an tráth céanna aon éileamh ar chosaint sonraí de bhun Airteagal 56. Beidh feidhm ag Airteagal 7(3). Féadfaidh an Ballstát dul i gcomhairle leis an Údarás. 2. Déanfar formáid na dréacht-tuarascála measúnaithe a bhunú i gcomhréir leis an nós imeachta dá dtagraítear in Airteagal 76(2). Airteagal 12 Conclúid an Údaráis 1. Cuirfidh an tÚdarás an dréacht-tuarascáil mheasúnaithe arna fáil ón mBallstát is rapóirtéir chuig an iarratasóir, chuig na Ballstáit eile agus chuig an gCoimisiún. Cuirfidh sé ar fáil í don phobal, tar éis coicís a thabhairt don iarratasóir iarraidh a dhéanamh, de bhun Airteagal 60, go gcoinneofaí codanna áirithe den dréacht-tuarascáil mheasúnaithe faoi rún. Ceadóidh an tÚdarás tréimhse 90 lá chun barúlacha i scríbhinn a thíolacadh. I gcás inarb iomchuí, eagróidh an tÚdarás comhchomhairliúchán saineolaithe, lena n-áirítear saineolaithe ón mBallstát is rapóirtéir. 2. Glacfaidh an tÚdarás conclúid maidir le cé acu an féidir nó nach féidir bheith ag súil leis go sásóidh an tsubstaint ghníomhach ceanglais Airteagal 4 laistigh de 90 lá ó dheireadh na tréimhse dá bhforáiltear i mír 1 den Airteagal seo trí chosaint chuí, lena n-áirítear tagairt do bhreithniú ar aon tuairimí poiblí , agus déanfaidh sé í a chur in iúl don iarratasóir, do na Ballstáit agus don Choimisiún. Foilseofar an chonclúid ar shuíomh gréasáin an Údaráis. I gcás inarb iomchuí, díreoidh an tÚdarás sa chonclúid ar na roghanna maolaithe rioscaí a aithníodh sa dréacht-tuarascáil mheasúnaithe. 3. I gcás ina mbeidh faisnéis bhreise de dhíth ar an Údarás, sonróidh sé tréimhse ama nach faide ná 90 lá don iarratasóir chun í a sholáthar don Údarás agus don Bhallstát is rapóirtéir , a chuirfidh in iúl é don Choimisiún agus do na Ballstáit. Déanfaidh an Ballstát is rapóirtéir measúnú ar an bhfaisnéis bhreise agus cuirfidh sé faoi bhráid an Údaráis gan mhoill í agus tráth nach déanaí ná seasca lá ar a mhéad tar éis dó an fhaisnéis bhreise a fháil. Sa chás sin síneofar an tréimhse 90 lá dá bhforáiltear i mír 2 le tréimhse bhreise a rachaidh in éag tráth a bhfaighidh an tÚdarás an measúnú breise. Féadfaidh an tÚdarás a iarraidh ar an gCoimisiún dul i gcomhairle le saotharlann tagartha Comhphobail a ainmníodh de bhun Rialachán (CE) Uimh. 882/2004, d'fhonn a dhearbhú cibé acu an bhfuil an modh anailíse a mhol an t-iarratasóir chun na hiarmhair a chinneadh sásúil agus cibé acu an dtagann sé le ceanglais Airteagal 29(1)(f) den Rialachán seo. Cuirfidh an t-iarratasóir samplaí agus caighdeáin anailíseacha ar fáil má iarann saotharlann tagartha an Chomhphobail air é sin a dhéanamh. 4. Socróidh an tÚdarás an fhormáid le haghaidh na conclúide ina mbeidh sonraí maidir le nós imeachta na meastóireachta agus airíonna na substainte gníomhaí lena mbaineann. Airteagal 13 Rialachán Formheasa 1. Laistigh de shé mhí ón dáta a bhfaighidh sé an chonclúid dá bhforáiltear in Airteagal 12(2) ón Údarás, cuirfidh an Coimisiún tuarascáil (dá ngairfear "an tuarascáil athbhreithnithe" anseo feasta) i láthair an Choiste dá dtagraítear in Airteagal 76(1), agus dréacht-tuarascáil mheasúnaithe an Bhallstáit is rapóirtéir faoi Airteagal 11 agus conclúid an Údaráis faoi Airteagal 12 á gcur san áireamh aige. Tabharfar deis don iarratasóir barúlacha a thíolacadh ar an tuarascáil athbhreithnithe. 2. Ar bhonn na tuarascála athbreithnithe dá bhforáiltear i mír 1, ar bhonn fachtóirí eile a bheidh ábhartha maidir leis an ábhar atá faoi chaibidil agus ar bhonn phrionsabal an réamhchúraim i gcás ina mbeidh na coinníollacha a leagadh síos in Airteagal 7(1) de Rialachán (CE) Uimh. 178/2002 ábhartha, glacfar Rialachán i gcomhréir leis an nós imeachta dá dtagraítear in Airteagal 76(3) lena bhforálfar: (a) go bhformheasfar substaint ghníomhach, faoi réir coinníollacha agus srianta, dá dtagraítear in Airteagal 6 i gcás inarb iomchuí; (b) nach bhformheasfar substaint ghníomhach; nó (c) go leasófar coinníollacha an fhormheasa. 3. Coinneoidh an Coimisiún liosta uasdátaithe de shubstaintí gníomhacha formheasta agus a dtuarascálacha athbhreithnithe agus foilseoidh sé iad ar a shuíomh gréasáin . FO-ROINN 3 ATHNUACHAN AGUS ATHBHREITHNIÚ Airteagal 14 Athnuachan an fhormheasa 1. Ar iarratas a dhéanamh, déanfar formheas ar shubstaint ghníomhach a athbhreithniú i gcás ina suífear go bhfuil na critéir dá dtagraítear in Airteagal 4 á gcomhlíonadh. Measfar gur sásaíodh Airteagal 4 i gcás inar suíodh é sin i ndáil le húsáid ionadaíoch amháin nó níos mó de ar a laghad táirge cosanta plandaí amháin ina bhfuil an tsubstaint ghníomhach sin. Féadfar coinníollacha agus srianta, dá dtagraítear in Airteagal 6, a bheith ar áireamh san athnuachan sin ar an bhformheas. 2. Tréimhse neamhtheoranta ama a bheidh san athnuachan. Airteagal 15 Iarratas ar athnuachan 1. Tíolacfaidh táirgeoir substainte gníomhaí an t-iarratas dá bhforáiltear in Airteagal 14 chuig Ballstát, agus cuirfidh sé cóip de chuig na Ballstáit eile, chuig an gCoimisiún agus chuig an Údarás, tráth nach déanaí ná trí bliana sula rachaidh an cheád fhormheas in éag. 2. Nuair a dhéanfaidh iarratasóir iarratas ar athnuachan, sainaithneoidh sé aon sonraí nua a bheidh beartaithe aige a thíolacadh agus léireoidh sé go bhfuil siad riachtanach, de thoradh ceanglas sonraí nó de thoradh critéar nach raibh i bhfeidhm nuair a formheasadh an tsubstaint ghníomhach den chéad uair nó toisc gur iarratas ar fhormheas leasaithe é an t-iarratas. An tráth céanna tíolacfaidh sé tráthchlár maidir le haon staidéar nua nó maidir le staidéar leanúnach. Aithneoidh an t-iarratasóir na codanna den fhaisnéis a tíolacadh atá le coinneáil faoi rún i gcomhréir le hAirteagal 60 agus míneoidh sé cén fáth gur éilíodh é sin. Airteagal 16 Rochtain ar an iarratas ar athnuachan Cuirfidh an tÚdarás ar fáil don phobal, gan mhoill, an fhaisnéis a sholáthair an t-iarratasóir faoi Airteagal 15, seachas aon fhaisnéis a dhearbhaítear faoi Airteagal 60 gur faisnéis faoi rún í. Airteagal 17 Síneadh ar thréimhse an fhormheasa ar feadh ré an nós imeachta Más rud é, ar chúiseanna nach bhfuil neart ag an iarratasóir orthu, gur dóigh go n-éagfaidh an formheas sula ndéanfar cinneadh faoi athnuachan, glacfar Rialachán, i gcomhréir leis an nós imeachta dá dtagraítear in Airteagal 76(3) , lena gcuirfear an t-éag sin ar athló go ceann tréimhse a bheidh chomh fada agus go bhféadfar scrúdú a dhéanamh ar an iarratas. Glacfar Rialachán den sórt sin, go háirithe, i gcás nach bhféadfadh iarratasóirí an fógra trí bliana a éilítear faoi Airteagal 15(1) a thabhairt de bharr go raibh an tsubstaint ghníomhach san áireamh in Iarscríbhinn I a ghabhann le Treoir 91/414/CEE ar feadh ré a chuaigh in éag níos lú ná trí bliana tar éis an dáta a cuireadh an Rialachán seo i bhfeidhm. Bunófar fad na tréimhse sin ar bhonn an méid seo a leanas: (a) an t-am a bheidh ag teastáil chun an fhaisnéis a iarradh a chur ar fáil; (b) an t-am a bheidh ag teastáil chun an nós imeachta a thabhairt chun críche; (c) an riachtanas atá ann a áirithiú go mbunófar clár comhtháite oibre, mar a fhoráiltear in Airteagal 18. Glacfar na bearta sin a ceapadh chun eilimintí neamhriachtanacha den Rialachán seo a leasú, trína fhorlíonadh, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 76(3b). Airteagal 18 Clár oibre Féadfaidh an Coimisiún clár oibre a bhunú a thiomsóidh substaintí gníomhacha comhchosúla. Féadfar a cheangal leis an gclár sin go dtíolacfadh na páirtithe leasmhara na sonraí riachtanacha uile chuig an gCoimisiún, chuig an Údarás agus chuig na Ballstáit laistigh den tréimhse dá bhforáiltear sa chlár. Beidh an méid seo a leanas san áireamh sa chlár: (a) na nósanna imeachta maidir le hiarratais ar athnuachan formheasanna a thíolacadh agus maidir le measúnú a dhéanamh ar na hiarratais sin; (b) na sonraí riachtanacha a bheidh le tíolacadh, lena n-áirítear bearta chun tástáil ainmhithe a sheachaint nó a íoslaghdú, go háirithe úsáid modhanna tástála gan ainmhithe agus straitéisí éirimiúla tástála; (c) na tréimhsí ama le haghaidh na sonraí sin a thíolacadh; (d) rialacha maidir le faisnéis nua a thíolacadh; (e) rialacha maidir le hiarratais ar rúndacht i gcomhréir le hAirteagal 60. Airteagal 19 Bearta cur chun feidhme Glacfaidh an Coimisiún Rialachán ina leagfar amach na forálacha atá riachtanach chun an nós imeachta athnuachana agus athbhreithnithe a chur chun feidhme, lena n-áirítear, i gcás inarb iomchuí, clár oibre a chur chun feidhme, dá bhforáiltear in Airteagal 18. Glacfar na bearta sin a ceapadh chun eilimintí neamhriachtanacha den Rialachán seo a leasú, trína fhorlíonadh, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 76(3a). Airteagal 20 Rialachán Athnuachana 1. Glacfaidh an Coimisiún Rialachán lena bhforálfar: (a) go ndéanfar formheas ar shubstaint ghníomhach a athnuachan, nuair is iomchuí, faoi réir coinníollacha agus srianta; nó (b) nach ndéanfar athnuachan ar fhormheas ar shubstaint ghníomhach. Glacfar na bearta sin a ceapadh chun eilimintí neamhriachtanacha den Rialachán seo a leasú, trína fhorlíonadh, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 76(3b). 2. I gcás ina gceadóidh na cúiseanna gan é a athnuachan amhlaidh, déanfaidh an Rialachán dá dtagraítear i mír 1 foráil do thréimhse bhreise le stoic na dtáirgí cosanta plandaí atá i dtrácht a ídiú, tréimhse nach faide ná bliain amháin . 2a. Sa chás go dtarraingeofar siar an formheas nó mura n-athnuafar an formheas de bharr ábhair imní láithrigh maidir le sláinte an duine, nó sláinte ainmhithe nó maidir leis an gcomhshaol, díothófar na táirgí cosanta plandaí láithreach. Airteagal 21 Athbhreithniú formheasa 1. Féadfaidh an Coimisiún athbhreithniú a dhéanamh ar fhormheas ar shubstaint ghníomhach tráth ar bith. I gcás ina measfaidh sé go bhfuil an chosúlacht ann nach gcomhlíonann an tsubstaint ghníomhach na critéir dá bhforáiltear in Airteagal 4 a thuilleadh, nó nár cuireadh ar fáil an fhaisnéis bhreise atá de dhíth i gcomhréir le pointe (f) d'Airteagal 6, cuirfidh sé é sin iúl do na Ballstáit, don Údarás agus do tháirgeoir na substainte gníomhaí agus sonróidh sé tréimhse ama don táirgeoir chun a bharúlacha a thíolacadh. Déanfar athbhreithniú den chineál sin má tá faisnéis ann go bhféadfaidh gnóthú na gcuspóirí atá socraithe i gcomhréir le hAirteagal 4(1)(a)(iv) agus (b)(i) agus Airteagal 7(2) agus (3) de Threoir 2000/60/CE bheith i gcontúirt. 2. Féadfaidh an Coimisiún tuairim nó cúnamh eolaíoch nó cúnamh teicniúil a iarraidh ar an Údarás. Cuirfidh an tÚdarás a thuairim nó torthaí a shaothair ar fáil don Choimisiún laistigh de 3 mhí ón iarraidh. 3. I gcás ina gcinnfidh an Coimisiún nach bhfuil na critéir dá dtagraítear in Airteagal 4 á gcomhlíonadh a thuilleadh, i gcás ina gcinnfidh sé nár cuireadh an fhaisnéis bhreise ar fáil a cheanglaítear a chur ar fáil i gcomhréir le pointe (f) d'Airteagal 6, glacfaidh sé Rialachán chun an formheas a chúlghairm nó chun é a leasú. Glacfar an Rialachán sin, a ceapadh chun eilimintí neamhriachtanacha den Rialachán seo a leasú, trína fhorlíonadh, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 76(3a). Ar mhórchúiseanna práinne, féadfaidh an Coimisiún leas a bhaint as an nós imeachta um práinn dá dtagraítear in Airteagal 76(3c). Beidh feidhm ag Airteagal 20(2). 3a. I gcás ina gcinnfidh meastóireacht an Choimisiúin nach féidir na cuspóirí a bhaint amach maidir le truailliú ó shubstaintí tosaíochta arna socrú i gcomhréir le hAirteagal 4(1)(a)(iv) agus (b)(i) agus Airteagal 7(2) agus (3) de Threoir 2000/60/CE a laghdú, glacfaidh sé Rialachán chun an formheas a tharraingt siar nó a leasú. Glacfar na bearta sin a ceapadh chun eilimintí neamhriachtanacha den Rialachán seo a leasú, trína fhorlíonadh, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 76(3a). Ar mhórchúiseanna práinne, féadfaidh an Coimisiún leas a bhaint as an nós imeachta um práinn dá dtagraítear in Airteagal 76(3c). FO-ROINN 4 MAOLUITHE Airteagal 22 Substaintí gníomhacha a mbaineann riosca íseal leo 1. De mhaolú ar Airteagal 5, déanfar substaint ghníomhach a chomhlíonfaidh na critéir dá bhforáiltear in Airteagal 4 a fhormheas do thréimhse nach faide ná 15 bliana, i gcás nach meastar ach go mbeidh riosca íseal do shláinte an duine nó do shláinte ainmhithe agus don chomhshaol ag táirgí cosanta plandaí a bhfuil an tsubstaint sin iontu, mar a fhoráiltear in Airteagal 46(1). 1(a) Ní bheidh feidhm ag an maolú dá bhforáiltear i mír 1 i leith aon substainte gníomhaí (a) atá aicmithe i gcomhréir le Treoir 67/548/CEE mar shubstaint dá leithéid nó a shásaíonn na critéir le bheith aicmithe mar shubstaint dá leithéid: - carcanaigineach - só-ghineach - tocsaineach don atáirgeadh - an-tocsaineach - tocsaineach - íograitheach - pléascach, (b) atá cáilithe mar: - seasmhach le leathré is faide ná 60 lá - réabóirí inchríneacha - bithcharnach agus gan bheith indíghrádaithe go héasca 1(b) Féadfaidh an Coimisiún na critéir chun substaint ghníomhach a fhormheas mar shubstaint a mbaineann riosca íseal léi a athbhreithniú agus a shonrú más gá. Glacfar na bearta sin a ceapadh chun eilimintí neamhriachtanacha den Rialachán seo a leasú, trína fhorlíonadh, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 76(3a). 2. Beidh feidhm ag Airteagal 4(4) agus ag Airteagail 6 go 21. Airteagal 23 Critéir formheasa do shubstaintí bunata 1. Formheasfar substaintí bunata i gcomhréir le mír 2 go mír 6. De mhaolú ar Airteagal 5, mairfidh an formheas go ceann tréimhse gan srianadh. Chun críche na míreanna sin, substaint ghníomhach a bheidh i substaint bhunata (a) nach chun críocha cosanta plandaí den chuid is mó a úsáidfear í ach (b) dá ainneoin sin, go bhfuil sí úsáideach chun plandaí a chosaint, go díreach nó i dtáirge arb éard a bheidh ann substaint agus caolaitheoir simplí, (c) nach substaint í ar díol imní í, agus (d) nach gcuirtear ar an margadh í go díreach lena húsáid mar tháirge cosanta plandaí. 1(a) Chun críche an Rialacháin seo, measfar gur ionann substaint bhunata agus substaint ghníomhach a shásaíonn na critéir maidir le hearraí bia mar atá siad sainmhínithe in Airteagal 2 de Rialachán (CE) Uimh. 178/2002. 2. De mhaolú ar Airteagal 5, formheasfar substaint bhunata i gcás ina léireoidh aon mheastóireachtaí ábhartha a cuireadh i gcrích i gcomhréir le reachtaíocht eile Comhphobail, lena rialaítear úsáid na substainte sin chun críocha eile seachas mar tháirge cosanta plandaí, nach mbeidh iarmhairt dhíobhálach láithreach ná iarmhairt dhíobhálach mhoillithe ag an tsubstaint ar shláinte an duine ná ar shláinte ainmhithe ná nach mbeidh aon iarmhairt dho-ghlactha ag an tsubstaint ar an gcomhshaol. 3. Is chuig an gCoimisiún a thíolacfaidh aon pháirtí leasmhar nó aon Bhallstát iarratas ar fhormheas ar shubstaint bhunata. Cuirfear an fhaisnéis seo a leanas i gceangal leis an iarratas: (a) aon mheastóireachtaí a rinneadh i gcomhréir le haon reachtaíocht Comhphobail eile a rialaíonn úsáid na substainte; nó (b) faisnéis a chuireann in iúl nach bhfuil aon iarmhairt dhíobhálach láithreach nó mhoillithe ag an tsubstaint ar shláinte an duine nó ar shláinte ainmhithe nó aon iarmhairt dho-ghlactha ar an gcomhshaol. 4. Féadfaidh an Coimisiún tuairim nó cúnamh eolaíoch nó cúnamh teicniúil a iarraidh ar an Údarás. Cuirfidh an tÚdarás a thuairim nó torthaí a shaothair ar fáil don Choimisiún laistigh de 3 mhí ón iarraidh. 5. Beidh feidhm ag Airteagal 6 agus ag Airteagal 13. 6. Féadfaidh an Coimisiún athbhreithniú a dhéanamh ar fhormheas ar shubstaint bhunata tráth ar bith. I gcás ina measfaidh sé go bhfuil faisnéis ann nach bhfuil na critéir dá bhforáiltear i míreanna 1 agus 2 á gcomhlíonadh a thuilleadh ag an tsubstaint, cuirfidh sé é sin in iúl do na Ballstáit, don Údarás agus don pháirtí leasmhar agus sonróidh sé tréimhse a gcaithfear a mbarúlacha a thíolacadh lena linn. Iarrfaidh an Coimisiún tuairim nó cúnamh eolaíoch nó cúnamh teicniúil ar an Údarás. Cuirfidh an tÚdarás a thuairim nó torthaí a shaothair ar fáil don Choimisiún laistigh de 3 mhí ón iarraidh. I gcás ina gcinnfidh an Coimisiún nach bhfuil na critéir dá dtagraítear i mír 1 á gcomhlíonadh a thuilleadh, glacfaidh sé Rialachán chun an formheas sin a chúlghairm nó chun é a leasú. Glacfar an Rialachán sin, a ceapadh chun eilimintí neamhriachtanacha den Rialachán seo a leasú, trína fhorlíonadh, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 76(3a). Ar mhórchúiseanna práinne, féadfaidh an Coimisiún úsáid a bhaint as an nós imeachta um práinn dá dtagraítear in Airteagal 76(3c). Beidh feidhm ag Airteagal 20(2). Airteagal 24 Critéir formheasa do shubstaintí a bhféadfaí ionadú a dhéanamh orthu 1. De mhaolú ar Airteagal 5 agus Airteagal 14(2), formheasfar substaint ghníomhach a thagann leis na critéir dá bhforáiltear in Airteagal 4 ar feadh tréimhse nach faide ná seacht mbliana, i gcás ina bhfuil substaintí eile a formheasadh cheana ann nach bhfuil baileach chomh tocsaineach céanna do thomhaltóirí nó d'oibreoirí nó go bhfuil i bhfad níos lú rioscaí ag baint leo don chomhshaol. Tabharfar aird sa mheasúnú ar na critéir a leagadh síos i bpointe 4, d'Iarscríbhinn II. Tagraítear anseo feasta dá leithéid de shubstaint mar ‘substaint a bhféadfaí ionadú a dhéanamh uirthi’. 2. Beidh feidhm ag Airteagal 4(4) agus ag Airteagail 6 go 21. ROINN 2 TEORANTÓIRÍ AGUS SINEIRGÍGH Airteagal 25 Teorantóirí agus sineirgígh a fhormheas 1. Formheasfar teorantóir nó sineirgíoch, i gcás ina gcomhlíonfaidh sé Airteagal 4. 1a. De mhaolú ar Airteagal 4(4) maidir le teorantóir nó sineirgíoch a fhormheas, measfar go mbeidh Airteagal 4(1), (2) agus (3) comhlíonta i gcás gur cruthaíodh é seo maidir le húsáid ionadaíoch amháin nó níos mó d'úsáidí ionadaíocha den teorantóir nó de na sineirgígh le táirge cosanta plandaí amháin ar a laghad. 2. Beidh feidhm ag Airteagail 5 go 21. Airteagal 26 Teorantóirí agus sineirgígh atá ar an margadh cheana féin Laistigh de chúig bliana ó theacht i bhfeidhm an Rialacháin seo, glacfar Rialachán i gcomhréir leis an nós imeachta dá dtagraítear in Airteagal 76(3) lena mbunófar clár oibre chun athbhreithniú céimseach a dhéanamh ar shineirgígh agus ar theorantóirí ar an margadh nuair a thiocfaidh an Rialachán sin i bhfeidhm. Cuimseofar leis an Rialachán ceanglais sonraí a bhunú, lena n-áirítear bearta chun tástálacha ainmhithe a sheachaint nó a íoslaghdú , fógra a thabhairt, meastóireacht a dhéanamh, measúnú a dhéanamh agus nósanna imeachta cinnteoireachta. Ceanglófar ar pháirtithe leasmhara leis gach sonra riachtanach a thíolacadh chuig an gCoimisiún, chuig an Údarás agus chuig na Ballstáit laistigh de thréimhse shonraithe ama. Glacfar na bearta sin, a ceapadh chun eilimintí neamhriachtanacha den Rialachán seo a leasú, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 76(3a). ROINN 3 COMHFHOIRMLIGH DHO-GHLACTHA Airteagal 27 Toirmeasc 1. Toirmeascfar comhfhoirmleach nuair atá sé deimhnithe: (a) go bhfuil iarmhairt dhíobhálach ag an gcomhfhoirmleach nó ag a iarmhair, de thoradh a fhorchuir i gcomhréir le dea-chleachtas cosanta plandaí agus le coinníollacha réalaíocha úsáide , ar shláinte an duine nó ar shláinte ainmhithe nó ar screamhuisce nó go bhfuil iarmhairt dho-ghlactha acu ar an gcomhshaol; nó (b) go bhfuil iarmhairt dhíobhálach ag a úsáid, de thoradh a fhorchuir i gcomhréir le dea-chleachtas cosanta plandaí, agus ag féachaint do choinníollacha réalaíocha úsáide, ar shláinte an duine nó ar shláinte ainmhithe nó ar screamhuisce nó go bhfuil iarmhairt dho-ghlactha ag a úsáid ar an gcomhshaol. 2. Liostófar in Iarscríbhinn III comhfhoirmligh a bhfuil toirmeasc orthu de bhun mhír 1. Glacfar na bearta sin, a ceapadh chun eilimintí neamhriachtanacha den Rialachán seo a leasú, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 76(3a). CAIBIDIL III Táirgí cosanta plandaí Roinn 1Údarú FO-ROINN 1 CEANGLAIS AGUS INNEACHAR Airteagal 28 Údarú um chur ar an margadh agus úsáid 1. Ní chuirfear ar an margadh táirge cosanta plandaí nó ní úsáidfear é mura mbeidh sé údaraithe chuige sin sa Bhallstát lena mbaineann i gcomhréir leis an Rialachán seo. 2. De mhaolú ar mhír 1, ní éileofar údarú sna cásanna seo a leanas: (a) i gcás ina n-úsáidfear táirgí cosanta plandaí nach bhfuil iontu ach substaint bhunata amháin nó níos mó; (b) i gcás ina gcuirfear táirgí cosanta plandaí ar an margadh agus i gcás ina n-úsáidfear chun críocha taighde nó chun críocha forbartha iad i gcomhréir le hAirteagal 51; (c) i gcás ina dtáirgfear, ina stórálfar nó ina n-aistreofar táirge cosanta plandaí a bheartaítear a úsáid i mBallstát eile, ar choinníoll go bhfuil an táirge údaraithe sa Bhallstát sin agus ar choinníoll go bhfuil ceanglais chigireachta i bhfeidhm ag an mBallstát is táirgeoir, is stórálaí nó is aistritheoir a áiritheoidh nach n-úsáidfear an táirge cosanta plandaí ina chríoch. Airteagal 29 Ceanglais 1. Ní údarófar táirge cosanta plandaí ach nuair a chomhlíonfaidh sé na ceanglais seo a leanas: (a) i gcás inar formheasadh a shubstaintí gníomhacha, a theorantóirí agus a shineirgígh; (b) i gcás ina dtáirgfear a shubstaint ghníomhach, a theorantóir nó a shineirgíoch trí dhuine nó i gcomhréir le próiseas monaraíochta seachas an duine nó an próiseas atá sonraithe sa sainchomhad ar ar a mbonn a rinneadh an tsubstaint ghníomhach, an teorantóir nó an sineirgíoch a fhormheas, agus nach gclaonann an tsubstaint ghníomhach, an teorantóir nó an sineirgíoch atá sa táirge cosanta plandaí go suntasach ón tsonraíocht atá ar áireamh sa Rialachán lena bhformheastar an tsubstaint, an teorantóir nó an sineirgíoch sin, agus nach bhfuil aon iarmhairtí díobhálacha aige de réir bhrí Airteagal 4(2) agus (3) de bharr a neamhíonachtaí ná na hiarmhairtí a bheadh aige dá dtáirgfí é i gcomhréir leis an bpróiseas monaraíochta atá sonraithe sa sainchomhad sin; (c) i gcás nach bhfuil toirmeasc ar a chomhfhoirmligh faoi Airteagal 27; (ca) i gcás go bhfuil a fhoirmliú de chineál a chinntíonn go bhfuil nochtadh an úsáideora agus rioscaí eile teoranta an oiread agus is féidir gan dochar d’fheidhmiú an táirge; (d) i bhfianaise an eolais eolaíoch agus theicniúil reatha, go gcomhlíonfaidh sé na ceanglais dá bhforáiltear in Airteagal 4(3); (e) i gcás inar féidir nádúr agus cainníocht a shubstaintí gníomhacha, a theorantóirí, agus a shineirgígh agus aon neamhíonacht de shuntas tocsaineolaíoch, éiceathocsaineolaíoch nó comhshaoil agus comhfhoirmligh a aimsiú le modhanna iomchuí; (f) i gcás inar féidir a iarmhair, a eascróidh as úsáidí údaraithe, agus atá suntasach go tocsaineolaíoch nó go héiceathocsaineolaíoch nó ar bhonn comhshaoil, a chinneadh trí mhodhanna iomchuí caighdeánaithe atá sách íogair, agus atá in úsáid ghinearálta ; (g) i gcás ina ndearbhófar a airíonna fisiciúla agus ceimiceacha agus i gcás ina ndearbhófar go bhfuil siad inghlactha chun úsáid iomchuí a bhaint as an táirge agus chun críocha an táirge a stóráil; (h) i gcás barr farae, agus barr bia, nuair is iomchuí, sonrófar nó modhnófar i gcomhréir le Rialachán (CE) Uimh. 396/2005 na huasleibhéil iarmhar do na táirgí talmhaíochta a ndéanfaidh an úsáid dá dtagraítear san fhormheas difear dóibh. 2. De mhaolú ar phointe (a) de mhír 1, féadfaidh Ballstát, ar feadh tréimhse cúig bliana tar éis an clár oibre dá dtagraítear in Airteagal 26 a ghlacadh, údarás a thabhairt chun táirgí cosanta plandaí ina bhfuil sineirgígh agus teorantóirí nach bhfuil formheasta, ach atá ar áireamh sa chlár sin, a chur ar an margadh ina chríoch. 3. Léireoidh an t-iarratasóir go bhfuil na ceanglais dá bhforáiltear i mír 1 á gcomhlíonadh. 4. Maidir le comhlíonadh na gceanglas a leagtar amach i bpointe (b) agus ó phointe (d) go pointe (g) de mhír 1, dearbhófar le tástálacha oifigiúla agus le hanailísí oifigiúla nó le tástálacha a bhfuil aitheantas oifigiúil acu agus le hanailísí a bhfuil aitheantas oifigiúil acu a chuirfear i gcrích faoi choinníollacha talmhaíochta, sláinte plandaí agus comhshaoil a bheidh ábhartha d'úsáid an táirge cosanta plandaí a bheidh i gceist agus beidh na coinníollacha sin ionadaíoch ar na coinníollacha coitianta a bheidh i bhfeidhm sa chrios ina mbeidh sé beartaithe an táirge a úsáid. 5. Féadfaidh an Coimisiún modhanna comhchuibhithe a ghlacadh maidir le pointe (e) de mhír 1 . Glacfar na bearta sin a ceapadh chun eilimintí neamhriachtanacha den Rialachán seo a leasú, trína fhorlíonadh, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 76(3a). 6. Beidh prionsabail chomhionanna maidir le meastóireacht agus le húdarú táirgí cosanta plandaí sainmhínithe i Rialacháin arna nglacadh i gcomhréir leis an nós imeachta dá dtagraítear in Airteagal 76(2), lena n-ionchorpraítear na ceanglais in Iarscríbhínn VI a ghabhann le Treoir 91/414/CEE móide aon mhodhnuithe is gá. Airteagal 30 Inneachar an údaraithe 1. Sainmhíneofar leis an údarú na barra a bhféadfar an táirge cosanta plandaí a úsáid orthu agus na críocha inar féidir é a úsáid. 2. Sonróidh an t-údarú na ceanglais a bhainfidh le táirge cosanta plandaí a úsáid agus a chur ar an margadh. Cuimseoidh na ceanglais sin ar a laghad : (a) na coinníollacha úsáide a bheidh riachtanach chun na coinníollacha agus na ceanglais dá bhforáiltear sa Rialachán lena bhformheastar na substaintí gníomhacha, na teorantóirí agus na sineirgígh a chomhlíonadh. (b) aicmiú ar an táirge cosanta plandaí chun críche Threoir 1999/45/CE; (c) an dáileog uasta in aghaidh an heicteáir gach uair a fhorchuirtear é; (d) an tréimhse idir an dáileadh deireanach agus an fómhar; (e) líon na bhforchur in aghaidh na bliana. 3. Féadfaidh a bheith ar áireamh sna ceanglais dá dtagraítear i mír 2: (a) srian ar an táirge maidir le dáileadh agus úsáid an táirge cosanta plandaí d'fhonn cosaint a thabhairt do shláinte lucht dáilte, do shláinte úsáideoirí agus do shláinte oibrithe lena mbaineann; (b) an oibleagáid atá ann go gcuirfí ar an eolas aon chomharsana a d'fhéadfadh a bheith faoi lé an cháite sprae sula n-úsáidfí an táirge agus a rinne iarratas go gcuirfí ar an eolas iad. Airteagal 31 Ré 1. Leagfar síos tréimhse an údaraithe san údarú. Socrófar go mairfidh ré an údaraithe ar feadh na tréimhse ama a bheidh na substaintí gníomhacha, na teorantóirí agus na sineirgígh atá sa táirge cosanta plandaí formheasta. 2. Féadfar údaruithe a dheonú go ceann tréimhsí níos giorra ná sin chun athluacháil ar tháirgí comhchosúla a shioncrónú chun críocha measúnú comparáideach a dhéanamh ar tháirgí ina bhfuil substaintí a bhféadfaí ionadú a dhéanamh orthu dá bhforáiltear in Airteagal 48. 3. I ndiaidh formheas ar shubstaint ghníomhach, ar theorantóir nó ar shineirgíoch atá sa tsubstaint ghníomhach a athnuachan, deonófar údarú breise ar feadh tréimhse naoi mí d’fhonn caoi a thabhairt an scrúdú a dhéanamh mar a fhoráiltear in Airteagal 42. FO-ROINN 2 NÓS IMEACHTA Airteagal 32 Iarratas ar údarú 1. Déanfaidh duine ar mian leis táirge cosanta plandaí a chur ar an margadh iarratas ar údarú, trína phearsa féin nó trí ionadaí chuig gach Ballstát a bhfuil sé de rún aige an táirge cosanta plandaí a chur ar an margadh. 2. Beidh san iarratas na nithe seo a leanas: (a) liosta de na criosanna agus de na Ballstáit ina bhfuil iarratas déanta ag an iarratasóir; (b) togra maidir leis an Ballstát a gceapann an t-iarratasóir gurb é a dhéanfaidh measúnú ar an iarratas sa chrios lena mbaineann; (c) cóip dheimhnithe d'aon údaruithe a deonaíodh cheana féin ar an táirge cosanta plandaí sin i mBallstát; 3. Cuirfear i gceangal leis an iarratas an méid seo a leanas: (a) i gcás an táirge cosanta plandaí lena mbaineann, sainchomhad comhlán agus sainchomhad achoimreach maidir le gach uile phointe de cheanglais sonraí an táirge cosanta plandaí; (b) i gcás gach substainte gníomhaí, teorantóra agus sineirgígh atá sa táirge cosanta plandaí, sainchomhad comhlán agus sainchomhad achoimreach maidir le gach pointe de cheanglais sonraí na substainte gníomhaí, an teorantóra agus an tsineirgígh; agus (c) i gcás gach tástála nó gach staidéir lena mbainfidh ainmhithe veirteabracha, cosnófar na céimeanna a glacadh chun tástáil ainmhithe agus tástáil dhúbailte ar ainmhithe veirteabracha a sheachaint; (d) na cúiseanna go bhfuil na tuarascálacha ar na tástálacha agus ar na staidéir a tíolacadh riachtanach don chéad údarú nó do leasuithe ar choinníollacha an údaraithe; 4. Le linn dó an t-iarratas a thíolacadh, féadfaidh an t-iarratasóir, de bhun Airteagal 60, a iarraidh go gcoinneofar codanna áirithe de na sainchomhaid dá dtagraítear i mír 3 faoi rún. Míneoidh sé i gcás gach doiciméid nó coda de dhoiciméad an fáth go meastar é a bheith rúnda. Ag an tráth céanna, tíolacfaidh sé aon éileamh ar chosaint sonraí de bhun Airteagal 56(3). Tar éis deis a thabhairt don iarratasóir barúlacha a thíolacadh maidir leis an gcinneadh a bhfuil sé beartaithe ag an mBallstát is rapóirtéir a ghlacadh, déanfaidh an Ballstát sin cinneadh maidir leis an bhfaisnéis a choinneofar faoi rún. Cuirfidh sé an t-iarrasóir agus an tÚdarás ar an eolas maidir lena chinneadh. 5. I gcás ina n-iarrfaidh an Ballstát ar an iarratasóir é a dhéanamh, tíolacfaidh an t-iarratasóir a iarratas i dteangacha náisiúnta nó i dteangacha oifigiúla an Bhallstáit sin nó i gceann de na teangacha sin. Arna iarraidh sin, cuirfidh an t-iarratasóir samplaí den táirge cosanta plandaí mar aon le caighdeáin anailíseacha a chomhábhar ar fáil do na Ballstáit a bhfuil baint acu leis an measúnú . 5a. Féadfar formáid na bhfoirmeacha iarratais a bhunú i gcomhréir leis an nós imeachta dá dtagraítear in Airteagal 76(2). Airteagal 33 Díolúine 1. Beidh na hiarratasóirí díolmhaithe ó na tuarascálacha ar thástálacha nó ar stáidéir dá dtagraítear in Airteagal 32(3) a sholáthar má léiríonn siad gur tugadh rochtain dóibh i gcomhréir le hAirteagal 56, le hAirteagal 58, agus le hAirteagal 59 nó go bhfuil aon tréimhse cosanta sonraí imithe in éag.. 2. Cuirfidh iarratasóirí a bhfuil feidhm ag mír 1 maidir leo, áfach, an fhaisnéis seo a leanas ar fáil: (a) an fhaisnéis is gá chun an tsubstaint ghníomhach, an teorantóir nó an sineirgíoch a aithint, i gcás inar formheasadh iad, agus an fhaisnéis is gá d'fhonn a áirithiú cibé an bhfuil na coinníollacha formheasa comhlíonta, agus cibé an gcomhlíonann siad Airteagal 29(1)(b), nuair is iomchuí; (b) na sonraí is gá chun a léiriú go bhfuil iarmhairtí ag an táirge cosanta plandaí atá inchomparáideach leis an táirge cosanta plandaí sin ar maidir leis a léiríonn siad rochtain ar na sonraí cosanta. Airteagal 34 Ballstát a scrúdóidh an t-iarratas Is é an Ballstát a mhol an t-iarratasóir a scrúdóidh an t-iarratas, mura n-aontóidh Ballstát eile sa chrios céanna é a scrúdú. Is é an Ballstát a scrúdóidh an t-iarratas a chuirfidh an t-iarratasóir ar an eolas maidir leis seo. Tabharfaidh sé an deis do gach Ballstát sa chrios céanna barúlacha a thíolacadh. Ar iarraidh ón mBallstát a scrúdóidh an t-iarratas, comhoibreoidh na Ballstáit eile sa chrios céanna inar tíolacadh iarratas chun a áirithiú go roinnfear an t-ualach oibre go cóir. Staonfaidh na Ballstáit eile laistigh den chrios sin ina ndearnadh iarratas